Srbiji i dalje restrikcije za putovanja u EU\nBRISEL – Zemlje članice EU nisu danas menjale listu trećih zemlja za koje ne važe restrikcije za ulazak u EU, tako da će ograničenja za putovanja građana Srbije nastaviti da važe i u prvoj polovini oktobra, saznaje Tanjug u Briselu. Diplomatski izvori Nemačke, koja trenutno predsedava Savetom EU, potvrdili su Tanjugu da ambasadori zemlja članica ni na današnjem sastankui u Briselu nisu revidirali listu onih zemlja kojima je na osnovu epidemiološke situacije dozvoljen ulazak na teritoriju EU. Lista od 11 zemlja nije menjana od avgusta, a u Briselu napominju da je to zbog nestabilne epidemiološke situacije kako na Zapadnom Balkanu, tako i EU, ali i svetu. EU je nakon višemesečnog zatvaranja spoljih granica u cilju zaustavljanja širenja pandemije kovid 19, u julu oformila listu trećih zemlja kojima je\n07.09.2020 u 11:50\nVučić sa Borelom i Lajčakom\nBRISEL - Predsednik Srbije Aleksandar Vučić počeo je u 11 časova bilateralni sastanak sa šefom EU diplomatije Žosepom Borelom i specijalnim predstavnikom za dijalog Beograda i Prištine Miroslavom Lajčkom. Po ustaljenoj proceduri, nakon bilateralnih sastanka dve delegacije sa EU posrednicima u dijalogu, za 12 časova zakazan je i trilateralni sastanak predsednika Srbije Aleksandra Vučića, premijera Kosova Avdulaha Hotija, šefa diplomatije EU Žosepa Borela i specijalnog predstavnika EU Miroslava Lajčaka. Kako je ranije najavljeno na današnjoj, trećoj po redu, rundi obnovljenog dijaloga na visokom nivou, lideri bi trebalo da potvrde finalizaciju dogovora oko pitanja nestalih, raseljenih i ekonomskih odnosa i otvore nove teme koje obuhvataju Zajednicu srpskih opština, međusobna finansijska\n07.09.2020 u 08:06\nBRISEL - Predsednik Srbije Aleksandar Vučić zahvalio je komesaru za susedsku politiku i proširenje EU Oliveru Varheiju, sa kojim se jutros sastao u Briselu, na značajnoj podršci koju Evropska unija pruža kroz eknomski, politički i vrednosni dopirinos napretku Srbije. „Posebno hvala komesaru na tome što mu nije teško da čuje i sasluša predstavnike Srbije, ma kako to nekome čudno zvučalo. Veoma dobar razgovor”, napisao je Vučić na svom zvaničnom Instagram profulu nakon sastanka sa evropskim komesarom za susedsku politiku i proširenje. Vučić i Varheji su, kako je ranije najavljeno, razmatrali napredak Srbije na putu evrointegracija u svetlu godišnjeg izveštaja koji bi Evropska komisija trebalo da objavi početkom oktobra. Očekuje se da Komisija zajedno sa izveštajem o napretku zemlja


Kriza će se nastaviti "iza kulisa" - Dnevni list Danas\nPočetna » Novo » Politika » Kriza će se nastaviti "iza kulisa"\n2Piše: M. Stojanović 10. novembra 2017. 14.00\nTo nezvanično ocenjuju za Danas predstavnici diplomatskih krugova, komentarišući povlačenje na konsultacije ambasadora Srbije Ukrajini Radeta Bulatovića. Prethodno je na konsultacije u Kijev povučen ambasador Ukrajine u Srbiji Oleksander Aleksandrovič. Fokus tih konsultacija bio je pitanje „plaćenika iz Srbije koji se bore u Donbasu kao deo ruskih terorističkih trupa i potreba da Srbija ispuni svoje međunarodne zakonske obaveze koje se odnose na borbu protiv terorizma“.\nPredsednik Srbije Aleksandar Vučić je juče novinarima tokom obilaska gradilišta Galerije „Beograda na vodi“ rekao da je „važno da se spusti lopta u odnosima između Srbije i Ukrajine i da se dalje razvijaju prijateljski odnosi dveju zemalja“. On je izrazio nadu da na pomolu nije novi diplomatski sukob i da ćemo „u najskorijem periodu to uspeti da rešimo“. „Ukrajinci su prijateljski narod Srbima, kao što su i Srbi Ukrajincima“, poručio je Vučić.\nSagovornici našeg lista upućeni u stanje u Ukrajini ukazuju da je ta država „posebno osetljiva na srpsko-ruske odnose jer je zabrinuta za sopstvenu političku stabilnost i bezbednost“, kao i da situaciju dodatno komplikuje činjenica da je vlast u Kijevu nestabilna, pa je „pojačana retorika prema Srbiji“. „Baš kao što i srpske vlasti ponekad koriste neku državu, recimo Makedoniju, zarad sticanja unutrašnjih poena, to čine i ukrajinske vlasti kada je o Srbiji reč“, smatraju izvori Danasa.\nPredstavnici diplomatskih krugova nezvanično tvrde da bi zahlađenje u srpsko-ukrajinskim odnosima moglo da se na duže staze odrazi i na susrete ruskog i američkog izaslanika, Vladislava Surkova i Kurta Volkera, o Ukrajini, koji se održavaju u Beogradu, buduće da Ukrajina „nema mnogo poverenja u zvanični Beograd kao medijatora tih sastanaka“, ali da je tu presudno mišljenje Zapada i Rusije.\n„Za razliku od Ukrajinaca, Zapad ima poverenje u zvanični Beograd, tako da se može očekivati da Surkov i Volker nastave da baš u Beogradu, koji je „neutralni teren“, razgovaraju o sprovođenju sporazuma iz Minska. Srpske vlasti igraju na kartu „oportunizma“, odnosno paze da se u međunarodnim odnosima nijednoj strani ne zamere suviše, naročito ne SAD ili Rusiji“, ističu naši sagovornici.\nPodsetimo, američki i ruski izaslanik sastali su se prošlog meseca u Beogradu, a naredni susret trebalo bi da bude održan 13. novembra. Detalji njihovih sastanaka nisu poznati, ali se veruje da je Beograd izabran kao lokacija zbog nedavnog predsedavanja Srbije OEBS-u, te činjenice da su putovanja u inostranstvo izaslanika Rusije ograničena jer je Rusija pod sankcijama gotovo svih evropskih država, ali i SAD, Japana i Australije, pa je mali broj zemalja koje bi bile politički prihvatljive i Rusiji i SAD. Stručnjaci za spoljnu politiku saglasni su u ocenama da će ukoliko pregovori Surkova i Volkera budu uspešno okončani, srpska diplomatija dobiti „brojne pohvale“.\nVučić u decembru sa Putinom – redovna godišnja poseta\nPredsednik Vučić juče je primio ambasadora Rusije Aleksandra Čepurina, koji mu je preneo poziv ruskog predsednika Vladimira Putina da polovinom decembra poseti Moskvu. „Predsednik Vučić je rekao da je veoma važno što će imati priliku da sa predsednikom Putinom razgovara o bilateralnim odnosima, kao i o konkretnim predlozima za unapređenje političkog dijaloga i ekonomske saradnje Srbije i Ruske Federacije. Jedna od tema razgovora biće i saradnja u oblasti energetike. Srpski predsednik je najavio da će izraziti zahvalnost za veoma dobru vojnotehničku saradnju dveju zemalja, koja se pokazala i u dolasku aviona MIG-29 u flotu srpskog vojnog vazduhoplovstva. Predsednik Vučić je dodao da se nada da će sa predsednikom Putinom razgovarati i o odnosima u regionu Zapadnog Balkana, Evropi, kao i o globalnoj političkoj i ekonomskoj situaciji“, navodi se u saopštenju pres-službe. Diplomatski izvori Danasa nezvanično ocenjuju da se radi „o uobičajenoj poseti na godišnjem nivou“. „Postalo je uobičajeno da se predsednici Srbije i Rusije sastaju jednom godišnje, toga je svesna i Evropska unija i ne zamera Srbiji na takvim susretima. EU bi, s druge strane, ozbiljno zamerila Beogradu kad bi dao diplomatski imunitet zaposlenima u Ruskom centru u Nišu“, naglašavaju naši sagovornici.\n10. novembra 2017. u 16.17\n"Ukrajina očigledno nije zadovoljna načinom na koji se Srbija postavila prema ruskoj aneksiji Krima…" Pa, postavili smo se tradicionalno dvolično – mi kao priznajemo da su Krim i Donjeck ukrajinski, ali ljubimo skute caru u Kramlju i uopšte nas ne brine što su teroristi koji iz Srbije odlaze da ubijaju Ukrajince zvezde socijalnih mreža umesto na robiji. Po običaju mislimo da ćemo da smo neobično vispreni i da ćemo da prevarimo čitav svet, a kada se u sledećoj epizodi razotkriju naše svinjarije, onda će da padne kuknjava kako nas niko ne razume. I tako iz veka u vek…\n10. novembra 2017. u 17.07


Vesti online / Vesti / Ex YU / Kad padne Milo, Crna Gora napušta NATO?\nKad padne Milo, Crna Gora napušta NATO?\nSvaki odgovorni državnik u situaciji u kakvoj se nalazi Crna Gora tražio bi najširi nacionalni konsenzus, umesto da produbljuje podele. Đukanović će, naprotiv, pokušati da izazove haos u Crnoj Gori, smatra Nebojša Medojević za "Sputnjik".\nCrna Gora očekuje da bude punopravna članica NATO-a već u maju\nAmerički predsednik Donald Tramp potpisao je Protokol o pristupanju Crne Gore NATO-u, čime je okončana procedura njegove ratifikacije u SAD. Nakon što je američki predsednik stavio potpis na ratifikovani protokol o širenju saveza, ostaje da proceduru verifikacije okončaju još Holandija i Španija.\nCrnogorski zvaničnici očekuju da Crna Gora bude punopravna članica NATO-a već na samitu krajem maja u Briselu, dok se opozicionari protive učlanjenju, ali još ne najavljuju proteste.\nJedan od prvaka crnogorskog opozicionog bloka "Demokratski front" (DF), Nebojša Medojević, kaže da je na globalnoj sceni došlo do poremećaja i da u ovom trenutku crnogorska opozicija ne može da oceni da li se, kako kaže, radio o nastavku loše politike SAD koja je usmerena ka intervencionizmu, rušenju svetskog poretka, nametanju politike sile ili se radi o fazi neformalnih dogovora između Rusije i SAD o preraspodeli snaga i uticaja na Balkanu.\n* Tramp potpisao: Crna Gora može u NATO\n* NATO uzrok novog raskola\nJoš je rano za ocene i izvođenje konkretnih zaključaka na osnovu kojih bi Demokratski front usvojio strategiju za dalje delovanje, smatra Medojević.\n- Ono što je uvek politika DF je zalaganje za referendum o učlanjenju Crne Gore u NATO. Za to postoji mnogo razloga. Crna gora je u dubokoj političkoj krizi. Politički sistem je paralizovan, parlament ne funkcioniše, opozicija je pod progonom državnih institucija, ekonomska kriza je sve snažnija… U jednoj tako politički paralisanoj zemlji, za takav krnji parlament, koji je nastao brutalnom zloupotrebom državnog tužilaštva protiv DF na parlamentarnim izborima i parlamentom koji opozicija bojkotuje, donositi tako važnu odluku kao što je članstvo u NATO samo je još jedan doprinos nestabilnosti u Crnoj Gori - objašnjava Medojević.\nDF će nastaviti da se bori za referendum, a "Pokret za promene", partija koju predvodi Medojević, iako se zalaže za članstvo Crne Gore u NATO, sledi tu politiku.\n- Upozoravam svoje političke partnere na Zapadu da je donošenje odluke u Parlamentu pogrešno. Ne ide u korist ni NATO-a, ni Crne Gore, ni bilo koga. Jer ako se ta odluka donese u ovako paralisanom političkom sistemu, to će biti nasilje nad demokratski izraženom voljom građana i ta odluka neće biti legitimna - kaže Medojević.\nAko jedna parlamentarna većina donese odluku o pristupanju Crne Gore NATO, postaje legitimno pravo da druga većina donese odluku o istupanju Crne Gore iz Severnoatlantskog saveza, dodaje Medojević, jer posle „bregzita“ nema tabu-tema.\n- Pratimo šta će se dešavati. Đukanovićev korumpirani režim, ohrabren ignorisanjem prirode njegovog režima od strane i NATO-a i EU nastaviće političko nasilje i produbljivanje političke krize, a DF će nastaviti svoju politiku otpora. Želimo da Crna Gora odluke donosi najširim nacionalnim konsenzusom i to je ono što DF razlikuje od DPS-a - kaže Medojević.\nSvaki odgovorni državnik u situaciji u kakvoj se nalazi Crna Gora tražio bi najširi nacionalni konsenzus, umesto da produbljuje podele, nastavlja on. Đukanović će, naprotiv, prema Medojevićevim rečima, pokušati da izazove haos u Crnoj Gori, kao što je na dan izbora pokušao da, kako kaže, likvidira opozicione lidere.\nKada Đukanovićev režim bude bio smenjen, neke odluke koje je aktuelni crnogorski režim doneo suprotno volji naroda biće redefinisane, kaže Medojević.\n- DF će sigurno, ako formira vladu, eventualnu odluku koju donese ovaj krnji, nelegitimni parlament, ta nova većina, proveriti na referendumu - zaključuje Medojević.\nEX YU Crna Gora: Nismo agresivni, mi smo miroljubiva zemlja\nEX YU "Tražićemo Trampovu pomoć za rešenje krize u Crnoj Gori"\nEX YU Može li Milo da normalizuje odnose s Rusijom


Devet gostovanja Kraljevskog pozorišta Zetski dom pasoš za evropski put u kulturi – Zetski dom\nDevet gostovanja Kraljevskog pozorišta Zetski dom pasoš za evropski put u kulturi\nMisija Kraljevskog pozorišta Zetski dom je da otvori vrata teatra. Da pozorište bude dom u kome ćemo slobodno govoriti, razgovarati, vidjeti predstave koje nas neće ostaviti ravnodušnim I koje će poslati poziv da se opet vidimo, u pozorištu. Ipak, postoji još jedna, a to je da predstave žive i na scenama drugih teatara. Produkcije Zetskog doma do kraja godine, čeka devet gostovanja na prestižnim festivalima I pozorištima u inostranstvu. Upravo zbog toga, ostvaruje se i taj cilj – plan “Kraljevsko pozorište- Ambasador kulture” u kome će se ostvariti i obnoviti najznačajnije saradnje sa teatarskom zajednicom zemalja bivše Jugoslavije kao i dijela Evrope.\nNakon festivala Kvartieri del arte u Italiji, o kome je pisao italijanski dnevnik Koriere dela sera, i subotičkog Desirea, Zetski dom dobija poziv da energiju predstava “Dokle pogled seže” i “Leptir”, viđenu i doživljenu na ovim pozorišnim smotrama, ponovi. Tako, režija Andraša Urbana, po tekstu crnogorskog pisca Aleksandra Radunovića, “Leptir” će gostovati 6. jula u Bitolu, u Makedoniji, u Naroden teatru Bitola. Potom, 7. septembra ovaj komad biće odigran i u Sloveniji, Glej Gledališču u Ljubljani. S druge strane, autorski komad jednog od vodećih evropskih reditelja, Arpada Šilinga, predstava “Dokle pogled seže”, vidjeće se na scenama: Zagrebačkog kazališta mladih u Hrvastkoj, 30. aprila, Slovenskog narodnog gledališča u Ljubljani 30.maja, Narodnog pozorišta Sombor 17. juna. Tokom ljeta ova predstava gostovaće i u Makedoniji 5. jula, u Naroden teatru Bitola, a na jesen i na Festivalu MESS u Sarajevu – 8. oktobra, kao i u Mađarskoj, u Budimpešti – u pozorištu Traffo Budapest theatre 4.novembra. Takođe, još jedna predstava pridružuje se teatarskim putovanjima. Predstava “Let iznad kukavičjeg gnijezda”, režija Diega de Bree, po tekstu Kena Kejsija, biće gost Beogradskog dramskog pozorišta 1. aprila.\nUkupno devet gostovanja, devet su prilika da se vidi crnogorska umjetnost van njenih granica, da se o Crnoj Gori govori zbog umjetnosti , da pozorište bude najbolji način, neka vrsta pasoša za Evropu, evropsku kulturu. Na ovaj način Kraljevsko pozorište Zetski dom zajedno sa cijelom crnogorskom kulturnom scenom ulazi u reprezentativnu misiju povezivanja.


LJUBAV, LIČNI ĆAR ILI FOTELJA Ministarka otvoreno o tome šta je pokreće na poslu\nPotpredsednica Vlade i ministarka građevinarstva, saobraćaja i infrastrukture Zorana Mihajlović izjavila je danas da, bez obzira na česte napade i natpise u novinama, ona radi ono što je u interesu države i u dogovoru sa predsednikom Aleksandrom Vučićem, na čiji predlog je i ušla u Vladu Srbije.\nRazni su interesi i lobiji, sami sebe oni nacrtaju. Logično, jer je reč o ministarstvu sa mnogo novca koje vodi velike infrastrukturne projekte i svi bi to voleli. Podsetiću, 2014. nije bilo tako, vraćali smo kamate i plaćali penale zbog neiskorišćenih kredita. S druge strane, nije sporno da sam ambiciozna, što mi spočitavaju, mislim da svi treba da budu ambiciozni u poslu, jer to govori da vam je stalo i da imate strast da nešto uradite. Suština je samo šta vas pokreće - ljubav prema poslu ili lični ćar i interes. Mene je uvek pokretala ljubav, a ne želja za foteljom, rekla je ona za Tv Hepi.\n"Uvek je zanimljivih napisa u novinama, jer to ih prodaje. Ali, ja sam u vladu došla na predlog Aleksandra Vučića i u dogovoru sa njim ću tu biti ili ne. Ono čime se Vučić vodi kada razmišlja o novoj vladi su rezultati, to gradjane interesuje, a ne ko je na čelu ministarstva. Ne treba čovek time ni da se opterećuje, zna se zašto smo tu i sve dok radimo svom snagom i duhom ništa nas ne može poremetiti, rekla je Mihajlović.


Nedovoljno i Blažičevih 29 poena! Virtus posle produžetka ostavio Budućnost u igri\nIzvor: MozzartSport.com, 03.Mar.2021, 00:02\nCedevita Olimpija bila na korak od plasmana u Top 8 Evrokupa, ali nije uspela.\nNa korak od toga da taj duel bude rezultatski nevažan bio je tim iz Ljubljane ovog utorka, međutim, čak i rezultatski nezainteresovan Virtus ispostavio se kao prejak.\nUspeo je domaćin da nadoknadi 14 poena zaostatka u drugoj četvrtini (23:37), u poslednja dva minuta ušao je sa devet bodova prednosti, ali uzalud. Premalo je bilo i 29 poena Jake Blažiča, 18 Eda Murića, 16 Luke Rupnika (od kojih osam u četvrtoj četvrtini), 15 Kendrika...\nIzvor: HotSport.rs, 03.Mar.2021\nU 5. kolu grupe G Evrokupa slavio je Virtus protiv ekipe Cedevite Olimpije nakon produžetka rezultatom 98:108. Nije bilo dovoljno ni 29 poena Jake Blažića da ekipa iz Ljubljane dođe do trijumfa i obezbedi sebi plasman u TOP 8 fazu Evrokupa. U ekipi Olimpije izdvojili su se još i Edo Murić sa 18,...


Počele pripreme za rekonstrukciju objekta Šoping centra u Jevrejskoj ulici - M-Kvadrat\nPočele pripreme za rekonstrukciju objekta Šoping centra u Jevrejskoj ulici\nPočele su pripreme objekta bivšeg Šoping centra za buduću sanaciju.\nUporedo sa ovim poslovima, u toku je i javna nabavka za pribavljanje tehničke dokumentacije za rekonstrukciju, sanaciju i adaptaciju fiskulturne sale Tehničke škole, odnosno bivšeg Šoiping centra u buduću sportsku dvoranu.\n“Najvažnije je da će sportisti našeg grada dobiti još jednu dvoranu u kojoj će moći igrati rukomet, košarku, odbojku i druge sportove. Očekujemo da će to biti još jedan doprinos razvoju sporta”, rekao je ranije gradonačelnik Igor Radojičić.\nPrethodni članakIzgradnja brze ceste Lašva – Nević Polje od javnog značaja\nNaredni članakUtvrđen Prijedlog zakona o prostornom uređenju KS


EU ukida restrikcije za izvoz medicinske opreme na zapadni Balkan - ZENICAgrad.INFO\nVisoki predstavnik Evropske unije za vanjsku politiku i sigurnost Žozep Borelj, evropski komesar za trgovinu Fil Hogan i komesar za susjedsku politiku i proširenje Oliver Varhelji uputili su zajedničko pismo ministrima vanjskih poslova zemalja zapadnog Balkana u kojem se potvrđuje ukidanje restrikcija za izvoz medicinske opreme u te zemlje iz EU.\nIz Ministarstva vanjskih poslova Srbije danas je saopćeno da je ministar Ivica Dačić primio ovo pismo u kojem se navodi da je EU u potpunosti posvećena međunarodnoj saradnji i nastavku pružanja pomoći najugroženijim zemljama širom svijeta, naročito zemljama zapadnog Balkana, kao najbližim partnerima.\nOni su istakli da je Evropska komisija donijela prijedlog da bude izmijenjen postupak za dobijanje dozvola za izvoz u skladu sa potrebama ovih država, tako što je smanjen opseg asortimana za koji je neophodna dozvola, a istovremeno je izuzet iz procedure zapadni Balkan.\n– Očekujemo da će biti ukinute i bilo kakve restrikcije na nacionalnom nivou u vezi sa izvozom lične zaštitne opreme sa zapadnog Balkana u EU, kao i da ćete osigurati da ovo izuzeće koje se odnosi na dozvole za izvoz neće biti zloupotrijebljeno ponovnim izvozom iste robe – navodi se u pismu.\nEvropski zvaničnici istakli su značaj nesmetanih trgovinskih tokova i drugih regionalnih inicijativa, kao što je primjena zelenih koridora.\nOni su pohvalili vlade zemalja regiona što su inicirale njihovu realizaciju i istakli podršku daljim naporima usmjerenim ka jačanju sveobuhvatne regionalne saradnje.\n– Dozvolite da vas još jednom uvjerimo u nepokolebljivu posvećenost Evropske unije da pomogne svojim partnerima sa zapadnog Balkana kako u borbi sa krizom, tako i na vašem putu ka EU – poručili su evropski zvaničnici.\nPrevious Post: Od 338 testiranih, dvije osobe pozitivne na koronavirus u Republici Srpskoj\nNext Post: Ubica iz Hadžića u Jagomiru na psihijatrijskom vještačenjuUbica iz Hadžića u Jagomiru na psihijatrijskom vještačenju


МИТРОВИЋ: ПОРАЖАВАЈУЋА ОДЛУКА - Јадовно 1941. - КУЛТУРА СЈЕЋАЊА\nMITROVIĆ: PORAŽAVAJUĆA ODLUKA\nBANjALUKA, (SRNA) – Poražavajuća je odluka Upravnog odbora Instituta za nestala lica BiH da podrži inicijativu upućenu Tužilaštvu BiH koja predviđa popis i sahranu tijela u opštinama gdje su ekshumirana, smatra predsjednik Organizacije porodica zarobljenih, poginulih boraca i nestalih civila Srpske Nedeljko Mitrović.\n“Ova odluka je poražavajuća, jer se iz ovoga jasno vidi da Upravni odbor Instituta za nestala lica BiH ne donosi odluke samostalno, niti u interesu procesa traženja nestalih i poštovanja porodica nestalih”, rekao je Mitrović Srni.\nOn tvrdi da da je Upravni odbor Instituta pod “velikim uticajem Međunarodne komisije za nestala lica, koja je i ideolog ovakvog sramnog načina rješavanja problema neidentifikovanih tijela”.\n“Postavlja se pitanje kakva je legitimnost i legalnost Upravnog odbora Instituta, čijim članovima je istekao mandat još 2009. godine”, naglasio je Mitrović.\nPrema njegovim riječima, ako ovakav stav Upravnog odbora Instituta bude ključan da Tužilaštvo BiH donese takvu naredbu, porodice poginulih iz Srpske pokrenuće u tom slučaju ustavno pitanje legitimnosti i legalnosti, uključujući ranije usvojene zaključke Predsjedništva i Odbora Republičke organizacije porodica zarobljenih, poginulih boraca i nestalih civila.\n“Naš stav će u takvoj situaciji biti da je Institut nelegitiman, pogotovo ako se uzme u obzir činjenica da su predstavnici Srpske na sjednici Savjetodavnog odbora Instituta iznijeli stav da je donošenje ove naredbe za Srpsku neprihvatljivo u ovakvoj formi”, istakao je Mitrović.\nOn je zaključio da porodice nestalih iz Srpske nikada neće pristati da neidentifikovana tijela budu izmještena iz spomen-kosturnica u Republici Srpskoj, pa makar to branili vlastitim tijelima.\nUpravni odbor Instituta za nestala lica BiH podržao je na današnjoj sjednici inicijativu upućenu Tužilaštvu BiH kojom je predviđen popis i sahrana tijela u opštinama gdje su ekshumirana.\nTim za koordinaciju aktivnosti i istraživanje ratnih zločina i traženje nestalih lica Republike Srpske najavio je 22. februara da će uputiti pismo Tužilaštvu BiH u kojem će zatražiti da Kolegijum Tužilaštva ne razmatra naredbu dostavljenu iz Instituta za nestala lica koja predviđa popis i sahranu tijela u opštinama gdje su ekshumirana, jer nema zakonsko pravo na to.\nSrpski član Kolegijuma direktora Milutin Mišić tvrdi da je naredbu koja predviđa popis i sahranu tijela u opštinama gdje su ekshumirana na davanje mišljenja Tužilaštvu BiH uručio član Kolegijuma direktora Instituta Marko Jurišić. Mišić je ranije rekao da ova naredba nije usaglašena na Kolegijumu direktora Instituta, niti je u ime Kolegijuma upućena Tužilaštvu BiH.\nUdruženja porodica nestalih lica u Republici Srpskoj usprotivila su se i oštro osudila potez Instituta za nestala lica BiH kojim se nalaže vraćanje posmrtnih ostataka na mjesto gdje su pronađeni.


Predsednika Bolosanara nisu pustili na stadion jer nije vakcinisan | Novosadski informativni portal 021\nKako navodi agencija Rojters, fudbalska utakmica bila je prva utakmica Santosa sa prisustvom navijača od početka pandemije, ali klub je insistirao da je ulazak na stadion dozvoljen samo osobama koje su vakcinisane ili one koje imaju negativan PCR test.\n"Hteo sam da gledam utakmicu Santosa i rekli su mi da moram da se vakcinišem", rekao je Bolsonaro u video snimku objavljenom na veb stranici portala Metropoles.\nBolsonaro, koji je odbio da se vakciniše i na taj način ohrabrio druge da ga slede, tvrdio je da ima antitela, jer je već bio zaražen korona virusom.\nNavodi se da nije u potpunosti jasno da li je Bolsonaro, koji je strastveni fudbalski navijač, a koji je vikend proveo u blizini Santosa, pokušao da ode na utakmicu ili je njegova žalba bila uopšte u vezi sa potrebom za, kako je rekao, "pasošima za vakcinaciju".\nMilion revakcinisanih građana Sidneja danas izlazi na ulice nakon 100 dana lokdauna\nČemu služe lekari u Kriznom štabu? "Ja bih građanima rekao: Ljudi, izvinite, jeo sam go*na"


19. septembar 1966. godine XX Negotin\nManifestacione vrednosti Nematerijalno kulturno dobro Kulturno dobro od izuzetnog značaja\n’’Mokranjčevi dani’’ predstavljaju najstariji muzički festival Srbije. Osnovani su kao omaž muzičkom delu najvećeg srpskog kompozitora i dirigenta, Stevana Stojanovića Mokranjca, rodonačelnika srpske umetničke muzike.\nFestival je posvećen horskom stvaralaštvu i njegovom razvoju, kao i razvoju i pregledu kretanja ukupne srpske muzičke scene u godini održavanja. Festival podržava muzička kretanja Srbije u okviru različitih oblika i formi muzičkog izražavanja. Koprodukcije Festivala vezane su za sve srpske institucije muzičke kulture. U stalnoj saradnji sa umetnicima, izvođačima i kompozitorima, veoma konstruktivnoj, svake godine se kreira program Festivala. Festival raspisuje konkurse, kao naručilac novih muzičkih dela naslonjenih na horsko stvaralaštvo, neprolazni opus Stevana Mokranjca ali i muzičko stvaralaštvo uopšte. Mnogi mladi umetnici i kompozitori predstavili su se prvi put na muzičkom festivalu ‘’Mokranjčevi dani’’ u Negotinu.\nFestival podržava Ministarstvo kulture i informisanja Republike Srbije zajedno sa lokalnom samoupravom opštine Negotin. Negotinski umetnici, kao sledbenici Mokranjca, uključeni su u programe Festivala. Festival je brend Srbije i Negotina - kao mesta rođenja velikog kompozitora, koji ’’sarađuje’’ sa svim institucijama opštine u okviru turističkog i svakog drugog aspekta uspostavljanja promocije svoje sredine. Interaktivni projekti postoje sa svim kulturnim institucijama opštine i Republike.\nNa brojnim radionicama Festivala edukuju se mladi muzičari i izvođači u različitim oblastima, dirigovanja, horskog pevanja, i dr. Postoje brojni projekti vezani za razvoj festivala.\nGostovanjem horskih ansambla, kamernih i orkestarskih, kao i solista i pojedinaca iz evropskih država, održava se internacionalni i evropski karakter Festivala. Takmičarski deo Festivala uključuje rangiranje i nagrađivanje najboljih internacionalnih ansambla učesnika takmičarskog dela programa. Sarađuje se sa svim instutucijama kulture i državama u okruženju.Time se ostvaruje interkulturalna saradnja i njeno podizanje u smislu održavanja osnovnih postavki i dodavanja novih savremenih muzičkih pristupa temama kao i njihovo prezentovanje. Koprodukcija i upoznavanje sa kulturnim stvaralaštvom drugih zemalja je jedan od primarnih ciljeva Festivala, kao i njihovo priključivnje programima Festivala .\nFestival ‘’Mokranjčevi dani’’ je 2015. godine, obeležio pedeset godina postojanja. Misija Festivala jeste širenje i upoznavanje balkanskih i evropskih država sa srpskim muzičkim nasleđem uopšte, i delom najvećeg srpskog kompozitora i dirigenta ,Stevana Stojanovića Mokranjca.


Iza kulisa Vučićevog posete Berlinu: Otkrivamo šta Nemci traže od Srbije - Sloboda Online\nPredsednik Srbije, Aleksandar Vučić, održao je niz sastanaka sa predstavnicima Nemačke na kojima je, kako saznaje “Nova”, zvanični Berlin tražio da se naša država uskladi sa spoljnom politikom Evropske unije i da Beograd utiče na Milorada Dodika kako bi se okončala politička kriza u BiH.\nKako saznaje dnevni list “Nova” iz diplomatskih izvora, tokom sastanka šefa srpske države sa predstavnicima nemačkih vlasti, dobar deo vremena posvećen je razgovoru o usklađivanju Srbije sa spoljnom politikom Evropske unije, ali se praktično sve svelo na razmenu informacija.\n“Nemačka strana je jasno prenela Vučiću svoj stav i činjenicu da je nemoguće voditi spoljnu politiku po principu ‘sedenja na dve stolice’. Naglašeno da se od Srbije, zemlje kandidata za članstvo u EU, očekuje da postepeno usklađuje svoju spoljnu politiku”, navodi naš sagovornik, uz napomenu da je predsednik Srbije naveo da je razumeo poruku.\n“Rekao je da shvata stav Nemačke i da je Srbija u veoma teškoj međunarodnoj poziciji. Ono što ohrabruje je to što je naglasio da je Srbija na evropskom putu i da je to nesumnjivo spoljnopolitički priroritet zemlje. Nije se razgovaralo o konkretnim odlukama, niti je Berlin zahtevao od Beograda da preduzima hitno neke korake, ali jeste predočen značaj saradnje Srbije sa EU i konkretno Srbije s Nemačkom”, kaže sagovornik “Nove”.\nNa pitanje šta konkretno predočeno, izvor našeg lista dodaje je Vučiću signalizirano, a i da je sam bio svestan i pre sastanka, da je Nemačka država koja najviše ulaže u Srbiju.\n“Te investicije se sponzorišu i sa nivoa Vlade Nemačke i zapošljavaju ogroman broj ljudi. Ukoliko bi Srbija odabrala pogrešnu stranu, veliko bi pitanje bilo šta bi se desilo s investicijama koje su već realizovane i sa onima koje bi tek trebalo da se realizuju. Vučić je to vrlo dobro razumeo”, navodi naš sagovornik.\nDa je pitanje nemačkih investicija važno za Srbiju, potvrdio je i sam Vučić koji se, nakon brojnih sastanaka, obratio naciji.\n„Trgovinska razmena sa EU je 60,2 odsto,, odnosno 30,8 milijardi ukupno. Sa jednom zemljom prelazimo 13 procenata ukupne robne razmene, a to je Nemačka. Gotovo 300.000 ljudi je zaposleno u kompanijama ili centrima koji pripadaju članovima EU. Najveći deo investicija dolazi iz EU, prošle godine 1,84 milijarde evra na godišnjem nivou, što je više nego što su imale mnoge zemlje iz EU koje se graniče sa Srbijom“, rekao je Vučić.\nPodsetimo, Vučić se u kratkom periodu sastao sa nemačkim kancelarom Olafom Šolcem, ministarkom spoljnih poslova Nemačke, Analenom Berbok, dok se u Beogradu video sa ministarkom odbrane, Kristinom Lambreht.\nBosna i Hercegovina važna tema razgovora\nPored razgovora o usklađivanju spoljne politike Srbije sa Evropskom unijom i Kosova, među ključnim temama sastanka Aleksandra Vučića sa predstavnicima Nemačke vlasti bila je Bosna i Hercegovina.\n“BiH je bila ozbiljna tema. Od Vučića se očekuje da ‘stavi Dodika pod kontrolu’, koji je percipiran kao ruski čovek u regionu i produžena ruka Moskve. Nemačka očekuje da se normalizuje situacija u Bosni i Hercegovini i da se srpski predstavnici vrate u institucije”, navodi naš sagovornik.\nProblem je, podseća naš sagovornik, nastao zbog toga što Srbi u BiH ne priznaju Nemca, Kristijana Šmita za Visokog predstavnika međunarodne zajednice.\n“Očekuje se da Vučić u narednom periodu zamoli političare iz BiH, koji su mu bliski, da se sretnu sa Kristijanom Šmitom. Na taj način on će poslati signal Berlinu da je spreman da promeni situaciju”, naglašava izvor “Nove”.\nNAROD ĆE BITI NA IVICI GLADI: Ovo su nove promene, VUČIĆ OVIM POTEZOM MNOGE ĆE OSTAVITI BEZ HLEBA\nŠAPIĆ UDARIO NA VUČIĆA: Ako postanem gradonačelnik, SVI VUČIĆEVI LJUDI ĆE BITI SMENJENI\nUrednik 30. Marta 2022.\nUrednik 13. Maja 2022.


Predsednik Vučić: Da uradimo sve da očuvamo mir i političku stabilnost | Dunav Televizija\nNaslovna Vesti Politika Predsednik Vučić: Da uradimo sve da očuvamo mir i političku stabilnost\nNasušna potreba srpskog naroda je očuvanje mira i političke stabilnosti, poručio je predsednik Srbije Aleksandar Vučić i istakao da su on i srpski član Predsedništva BiH Milorad Dodik dogovorili da se uradi sve što je u njihovoj moću da se u potpunosti očuvaju politička stabilnost i mir.\nDejtonski mirovni sporazum je od istorijskog značaja za to, jer je to bilo jedino moguće rešenje u kome su svi gubili i svi pomalo dobijali i jedino takav sporazum mogao je da očuva mir na teritoriji Bosne i Hercegovine, ocenio Vučić uz konstataciju da niko ne može da menja volju tri naroda.\nDejtonski mirovni sporazum je od istorijskog značaja, jer je to bilo jedino moguće rešenje u kome su svi gubili i svi pomalo dobijali i jedino takav sporazum mogao je da očuva mir na teritoriji Bosne i Hercegovine, ocenio je predsednik Srbije Aleksandar Vučić, posle razgovora sa srpskim članom Predsedništva BiH Miloradom Dodikom.\nPredsednik Aleksandar Vučić najavio je da će 29. januara posetiti opštinu Drvar u Federaciji BiH, kao i Mrkonjić grad u Republici Srpskoj.\nPrethodni tekstGosti Panorame na STB oštro osudili tvit Vesne Pešić\nSledeći tekstStaka Novković Đorđević u emisiji “Lice nacije” : Videla sam kako ljudi postaju kameleoni posle 5.oktobra kada su na vlast došle “pseudodemokrate”\nEkskluzivno: Predsednik Vučić se u 21 sat obraća Savetu bezbednosti


Uhapšen komandant četničkog pokreta u Srbiji Bratislav Živković - Bportal.ba - Najvažnije vijesti iz BiH\nUhapšen komandant četničkog pokreta u Srbiji Bratislav Živković\nPosted on 23. Avgusta 2018. Author Devleta Osmanagic\nBratislav Živković, poznat kao komandant Četničkog pokreta u Srbiji, uhapšen je zbog osnovane sumnje da je organizirao učestvovanje u ratu u inostranstvu, potvrđeno je u Ministarstvu unutrašnjih poslova Srbije za Radio Slobodna Evropa (RSE).\nU odgovoru dostavljenom RSE navodi se da su pripadnici Ministarstva unutrašnjih poslova Srbije (MUP), po nalogu Višeg javnog tužilaštva u Kruševcu, uhapsili Živkovića “zbog postojanja osnovane sumnje da je počinio krivično djelo organiziranje učestvovanja u ratu ili oružanom sukobu u stranoj državi”.\nIzmjenama Krivičnog zakona Srbije iz 2014. za učešće državljana Srbije na stranim ratištima zaprijećena je kazna zatvora u trajanju od šest mjeseci do pet godina. Ukoliko pojedinac učestvuje u oružanom sukobu u inostranstvu u sastavu grupe, zaprijećena je kazna zatvora od jedne do osam godina.\nOznačeno: bratislav živković, četnički pokret, Srbija\nIz policijske uprave Kantona Sarajevo jutros su zaprimili vijest da je u Hadžićima kod supermarketa Mercator uništen bankomat. Osim toga, kako saznajemo, razvaljena su i ulazna vrata tržnog centra Mercator u kojem se nalazio bankomat. Iz MUP-a KS potvrdili su za portal Klix da se vrše uviđajne radnje na mjestu događaja te poduzimaju koordinirane radnje […]\n“Cijeneći činjenicu da je biskup Franjo Komarica crkveni velikodostojnik i da može da izražava zabrinutost, opravdanu ili neopravdanu, svejedno, položajem svoje pastve, odlučio sam da ne komentarišem njegove učestale netačne, tendencozne i, na momente, zlurade navode. Ovom prilikom bi mu samo poručio da prestane da koristi ime Republike Srpske i moje lično ime u ostvarivanju […]\nJablanica: Izvučeno tijelo drugog nastradalog u sudaru vozova


Pomoć Tutinu zbog izbegličke krize - Opština Tutin\nPočetna Vijesti Pomoć Tutinu zbog izbegličke krize\nProjekat podrške lokalnim samoupravama u suočavanju sa izbegličkom krizom, ali i drugim vanrednim situacijama, biće realizovan u sedam opština u Srbiji.\nTo su Subotica, Šid, Lajkovac, Sjenica, Tutin, Dimitrovgrad i Preševo, a u projekat koji Fondacija “Ana i Vlade Divac” sprovodi uz podršku Američke agencije za međunarodni razvoj (USAID), biće uključeno 50 lokalnih institucija.\nProjekat čiji je cilj podizanje kapaciteta lokalnih samouprava za suočavanje s kriznim situacijama obuhvata rad i sa oko 500 volontera i 25 nevladinih organizacija, kao i neformalnog društva.\nKoordinator projekta Miloš Živković najavio je da će polovinom septembra u Šidu početi obuka prve grupe ljudi koju će sprovoditi stručnjaci za reagovanje u vanrednim situacijama.\n“Vrijednost kompletnog projekta pod nazivom ‘Podrška lokalnim zajednicama u odgovoru na izbegličku krizu’ trajaće 18 mjeseci, a njegova vrijednost iznosi 700.000 dolara. Nakon sprovedenih treninga i procene potreba i kapaciteta opština, sedam lokalnih samouprava dobiće grantove od po 10.000 dolara za nabavku odgovarajuće opreme za reagovanje u kriznim situacijama”, istakao je Živković.\nPrethodni tekst\tOrganizacija "Prijatelji Sandžaka" i opština Tutin organizovali kolektivni sunet Sledeći tekst\tŽeljko Joksimović održao humanitarni koncert u Tutinu


Slobodna trgovina EU sa EEU koristila bi svima! › Made-in-Germany.rs\nAktuelno istraživanje nemačkog ekonomskog instituta „Ifo“ pokazuje da bi uspostavljanje zone slobodne trgovine između Evropske unije (EU), Rusije i drugih zemalja Evroazijske ekonomske unije (EEU), obezbedilo ekonomsku korist za sve uključene strane.\n„Sveobuhvatni sporazum između EU i EEU bi za 0,2 procenta povećao dohodak po glavi stanovnika u EU, što je jednako godišnjem rastu dohotka od 91 eura po stanovniku, dok bi u slučaju Rusije taj rast mogao iznositi čak 3 procenta, ili 235 eura godišnje“, navodi se u istraživanju nemačkog instituta.\nNa konferenciji pod nazivom „Jedinstven ekonomski prostor od Lisabona do Vladivostoka“, direktor Ifo Centra za međunarodnu ekonomiju Gabrijel Felbermajr je istakao da rast dohotka proizlazi iz činjenice da su ekonomske strukture svih strana izuzetno komplementarne. Ipak, kako je dodao, sporazum o slobodnoj trgovini jedva je zamisliv do rešenja ukrajinskog sukoba, prenosi agencija „Tanjug“.\nOn je objasnio da bi sporazum o slobodnoj trgovini sa Rusijom i drugim zemljama Evroazijske ekonomske unije predstavljao integralni deo novog strateškog partnerstva između EU i Rusije, dok bi samo Nemačkoj mogao obezbediti porast izvoza za 31 milijardu eura. S druge strane, Ruski izvoz u EU bi porastao za oko 71 milijardu eura.


Srbija od subote ZATVORENA za Crnu Goru - Bizlife.rs\nČuveni proizvođač laptopova PRESTAJE DA RADI posle 35 godina\nSputnik: Srbija već zatražila rusku VAKCINU protiv korone\n17:18 Beograd, 15.07.2020.\nCrnogorski ambasador u Beogradu Tarzan Milošević izjavio je za podgoričku televiziju da je od subote državljanima Crne Gore zabranjen ulazak u Srbiju, osim sa uputom za lečenje u određenoj medicinskoj ustanovi.\n“U prethodnih nekoliko dana imali smo situaciju gdje su ljudi vraćeni sa granice Crne Gore i Srbije, ali jasno je bilo uputstvo Vlade Srbije da građani Crne Gore i ostalih država trenutno ne mogu da uđu u Srbiju”, rekao je Milošević za TV Vijesti.\nKako je rekao, Vlada Srbije će u sredu propisati bliže uslove o boravku crnogorskih građana koji imaju potrebu za lečenjem u Srbiji.\n“Zamolio bih sve građane da sačekaju par dana. Ako je neki hitan slučaj da se jave Ambasadi Crne Gore u Srbiji”, rekao je on.\n“Svi ostali, turisti ili oni koji imaju imovinu u Srbiji, ne mogu ovog momenta ući u Srbiju, jer će biti vraćeni s granice”, rekao je Milošević.\n“Što se tiče helikoptera i malih aviona za prevoz bolesnika, uz određenu dokumentaciju Kliničkog centra Crne Gore, obezbeđuje se let do Beograda bez obzira na tešku situaciju – jer je većina bolnica u Beogradu pretvorena u kovid bolnice i vrlo je teško obezbediti uslove i izbegavaju se hospitalizacije i za njihove građane”, rekao je Milošević.\nPo poslednjim zvaničnim informacijama, državljani Crne Gore koji ulaze u Srbiju, moraju u samoizolaciju od 14 dana.\nS druge strane, državljanima Srbije je od 15. marta zabranjen ulazak u Crnu Goru, a kada iz Srbije u nju dođu njeni državljani ili stranci sa stalnim boravkom, moraju u institucionalni karantin.\nPo nezvaničnim informacijama, zbog nedostatka karantina, mnogi crnogorski građani ovih dana ne mogu da se iz Srbije vrate u Crnu Goru.\ncrna gora Srbija milosevic granica koronavirus karantin


Nova oprema za Ju Jitsu klub "Slavija" - Trebevic.net\nNova oprema za Ju Jitsu klub “Slavija”\nJu Jitsu klub Slavija važi za jedan od najbolje organizovanih sportskih kolektiva borilačkih sportova, kako u gradu Istočno Sarajevo, tako i u Republici Srpskoj i okruženju.\nU 2018. godini članovi kluba su osvojili blizu 200 medalja na takmičenjima na kojima su učestvovali, te su proglašeni za najuspješniji kolektiv Opštine Istočno Novo Sarajevo, te najbolji klub Ju Jitsu Saveza Republike Srpske. Predan i sistemski rad u klubu sa svim selekcijama prepoznat je od strane Service Plus Group, međunarodne IT kompanije koja je sportskom direktoru kluba Blažić Danijelu uručila vrijednu donaciju.\n– Proteklog vikenda u Novom Sadu u sjedištu međunarodne kompanije Service plus group naš klub primio je vrijednu donaciju. Riječ je o 62 kompleta zaštitne opreme koju čine rukavice, štitnici za potkoljenicu i ris stopala, kao i pojas. Ukupna vrijednost sponzorstva je oko 3500 KM i neizmjerno smo zahvalni na ovoj donaciji koja će u budućnost poboljšati naše rezultate i mogućnost povrede na treninzima i takmičenjima svesti na minimum. – izjavio je Blažić.


Roberto Coin - Putevima Italije: Venecija - Vesti - Roberto Coin Nakit - Nakit - Prstenje - Ogrlice\nOve nedelje, naša pažnja posvećena je gradu koji zauzima posebno mesto u kreativnom svetu ateljea Roberto Coin. U pitanju je zanosna Venecija, epicentar inspiracije za mnogobrojna izdanja kolekcije Princess, proslavljene linije nakita. Ipak, danas ćemo detaljnije upoznati kolekciju Palazzo Ducale, nadahnutu lepotom palate koja prezentuje tradicionalni simbol Venecije.\nVenecija, grad koji slavi evropsku umetnost i romantiku\nRoberto Coin predstavlja kolekciju Palazzo Ducale\nZa atelje Roberto Coin proces stvaranja nikada ne prestaje - dizajneri širom sveta konstantno uživaju u potrazi za kreativnim rešenjima, kada živopisni detalji postaju izvor inspiracije.\nPosmatrajući palate Roberto Coin usvaja unikatne elemente gradova, pa u viziji italijanskog ateljea fasade neretko postaju dragoceni detalji.\nUpravo je jedan od zanosnih motiva, fasada Duždeve palate, inspirisala istoimenu kolekciju Roberto Coin nakita.\nKolekcija je inspirisana čuvenom Duždevom palatom\nOd mermera do zlata, unikatni „chiaroscuro“ efekat koji ukrašava fasadu Duždeve palate predstavlja harmoniju crnih i belih dijamanata, sklad brušenog i poliranog zlata. Cvet sa četiri latice, poznati element gotičke umetnosti Venecije, ponavlja se u pravilnom redosledu duž fasade pa i kolekcijom Palazzo Ducale dominira cvetni motiv naglašen sa četiri dijamanta, od kojih svaki predstavlja laticu.\nDizajn juvelirskih kreacija oslikava isprepletene zlatne niti i dijamante posebnog sjaja\nEstetski, snažne geometrijske linije kolekcije Palazzo Ducale poštuju stroge proporcije koje je oblikovao svet arhitekture, predstavljajući dragulje oplemenjene raskošnim detaljima i simboličnim finesama. Ova iznenađujuća harmonija kontrasta pruža ovoj liniji nakita stil koji je istovremeno vanvremenski i veličanstven, kao počast autentičnoj magiji Venecije.\nRoberto Coin Video Galerija Palazzo Ducale


Hašim Tači GARANTUJE bezbednost biračima sutra na izborima | Mondo Portal\nHasim Taci o bezbednosti uoci izbora na Kosovuu\nHašim Tači GARANTUJE bezbednost biračima sutra na izborima 0 Podeli Podeli na facebook Podeli na twitter Podeli na viber Pošalji na mail\nSrbija 05.10.2019. / 14:46 14:46\nHašim Tači GARANTUJE bezbednost biračima sutra na izborima\nIzvor SRNA 05.10.2019. / 14:46 14:46\nSve institucije i službe bezbednosti samoproglašenog Kosova u stanju su pripravnosti i spremne su da očuvaju mir i omoguće biračima da sutra slobodno izraze izbornu volju, saopšteno je danas iz kabineta predsednika Kosova Hašima Tačija.\nNa jutrašnjem sastanku Tačija sa direktorom Kosovske policije Rašitom Ćeljajem, tužiocem Aleksandrom LJumezijem i direktorom Kosovske bezbednosne agencije Špendom Mađunijem rečeno je da su službe bezbednosti spremne kako bi se glasanje na sutrašnjim vanrednim parlamentarnim izborima održalo u skladu sa najvišim standardima.\nDirektor Kosovske policije obavestio je Tačija da je policija u stanju pripravnosti i da je u potpunoj koordinaciji sa ostalim institucijama, kako bi garantovali potpunu bezbednost na dan izbora, uz posebnu pažnju u glasačkim centrima.\nGlavni tužilac preneo je da su tužioci, takođe, u stanju pripravnosti u svakom regionalnom centru i da će biti u koordinaciji sa svim institucijama kako bi se odmah reagovalo ukoliko za to bude bilo potrebe.\nRukovodioci bezbednosnih i pravosudnih institucija obavestili su Tačija da su formirali Centar za zajedničku koordinaciju kako bi se ubrzala razmena informacija, koordinirali postupci i na vreme reagovalo u svakoj situaciji.\nDopisnik Srne javlja da je od jutros primetno povećano prisustvo pripadnika KFOR-a, posebno italijanskih karabinjera, u srpskim sredinama južno od Ibra.\nIz Komande KFOR-a je najavljeno da će pripadnici KFOR-a biti prisutni na terenu kako bi blagovremeno reagovali ukoliko dođe do narušavanja javnog reda i mira koji ne može kontrolisati Kosovska policijska služba.\nSutra je DAN D na Kosovu: Počela je izborna tišina\nizbori Kosovo hašim tači kfor bezbednost


Microsoft priprema 4K kameru za Xbox One | PC Press\nMicrosoft priprema 4K kameru za Xbox One\n24. decembar 2018. Branislav Bubanja\nProšlo je nekoliko godina od kada je Microsoft predstavio svoje poslednje web kamere, a Pol Turot (za koga važi da je dobar poznavalac prilika u kompaniji) objavio je da će se na to tržište ponovo vratiti tokom 2019. godine. Prema njemu, u pripremi su dva modela web kamera, 4K rezolucije, od kojih će bar jedna podržavati i Xbox One konzole.\nTakva kamera neće biti zamena za Kinect (jer nema senzore dubine), ali bi mogla da se iskoristi za lako automatizovano logovanje više korisnika, video komunikaciju preko Skype-a, kao i za druge poslove koji zahtevaju prisustvo kamere. Što se tiče Windows-a, kamere bi trebale da podržavaju Windows Hello način verifikacije. To bi bilo prvi put da Microsoft nudi tu funkcionalnosti u zasebnom uređaju.\nZa sada još uvek nema informacija kada će kamere postati dostupne na tržištu. Pretpostavlja se da, pošto je jedna najverovatnije fokusirana na poslovno tržište, može da bude ponuđena kao dodatak za Surface Hub 2 – Microsoft-ov 50-inčni sistem osetljiv na dodir, namenjen za kolaborativni rad.\nKako god bilo, najava novih Microsoft web kamera može da bude samo dobra stvar za tržište, na kome trenutno vlada Logitech. Pojava ozbiljne konkurencije mogla bi malo da protrese ovaj tržišni segment, koji se pomalo uspavao zbog nedostatka prave konkurencije u prethodnih nekoliko godina.\nTagovi: Logitech, Microsoft, microsoft webcam, webcam, Xbox One\n← Plašt nevidljivosti – sasvim dostižan san\nLG 4K laserski projektor druge generacije može da stoji samo 5 cm zida →


Partizan smenio Đukića!\nPočetna stranicaFK PartizanPartizan smenio Đukića!\nMiroslav Đukić nije više trener fudbalera Partizana, odlučeno je na sastanku uprave crno-belih održane ovog ponedeljka, saznaje Blicsport.\nRođeni Šapčanin je u Humsku došao na početku sezone, uspeo je da osvoji trofej u Kupu Srbije, dok mu je titula pobegla, pošto je Crvena zvezda ove sezone bila bez premca. Takođe, Partizan je pod vođstvom Đukića izborio plasman u šesnaestinu finala Lige Evrope.\nViše puta se tokom sezone pokretalo pitanje njegovog odlaska, ali je on uspeo da ostane na klupi crno-belih sve do kraja sezone. Ipak, da je rastanak blizu, postalo je jasno tokom vikenda, kada je „prozvao” predsednika Milorada Vučelića.\nOčekivali su u Humskoj mnogo više od čoveka čiji je tim trebalo da igra dopadljiv i lep fudbal, ali od toga nije bilo ništa. Imao je mnogo kikseva u domaćem prvenstvu, Zvezda je na kraju imala 17 bodova prednosti, što čelni ljudi nisu hteli da tolerišu, pa su mu uručili otkaz godinu dana pre isteka ugovora.


Bugatti već završio proizvodnju modela Divo - Auto Republika\nBugatti već završio proizvodnju modela Divo\nFrancuski proizvođač hiperautomobila stavlja tačku na karijeru Diva.\nBugatti je pre tri godine počeo da primenjuje jednostavan recept – Chiron je temelj brenda, i daje čitav niz derivativnih modela. Prvi od njih bio je Divo, koji je predstavljen 2018. godine na manifestaciji u Pebl Biču.\nDivo ima poprilično drugačiji dizajn od Chirona, jer je fokus kod ovog automobila bio na voznoj dinamici, a ne na maksimalnoj brzini, iako dele isti mamutski 8,0-litarski W16 agregat. Početna cena bila je podjednako kolosalna – čak pet miliona evra!\nBugatti je ovako visoku cenu opravdao i vrlo malom serijom proizvedenih automobila – montirano je svega 40 jedinica, s tim da je poslednji juče napustio fabriku i krenuo na put do novog vlasnika.\nBrend iz Alzasa navodi da je Divo bio rasprodat samo par nedelja nakon premijere, te da je prvi primerak dostavljen u avgustu prošle godine, tako da je bilo potrebno manje od dvanaest meseci da se završi proizvodnja i isporuka kompletne serije vozila.\nRecept sa derivativima se očito isplatio i sigurno da ovo nije jedini “bočni izdanak” Chiron linije koji će Bugatti izgraditi u narednom periodu.\nprevious Kia obelodanila podatke o dometu za električni EV6\nnext Mercedes potvrdio - stiže električna G klasa!\nVećina Nemaca je za ograničenje maksimalne brzine na autobanu


Migrant nožem nanio sedam uboda – BiGportal.ba\nMigrant nožem nanio sedam uboda\nTridesetogodišnji A. S. iz Turske uhapšen je sinoć u Bihaću zbog sumnje da je pokušao ubiti još neidentifikovanog migranta u tom gradu\nGrađani su sinoć oko 22 sata pozvali Policijsku stanicu Bihać i prijavili kako je došlo do fizičkog obračuna između migranata na raskrsnici ulica Bihaćkih branilaca i Kasima Ćehajića.\nPolicija je izašla na mjesto događaja i tu zatekla migranta koji je imao vidne povrede, dok je nedaleko od njega pronađen još jedan migrant za kojeg su svjedoci kazali da mu je nožem nanio povrede.\n– Povrijeđenoj osobi je ukazana je pomoć, te je on prevezen do Kantonalne bolnice Bihać gdje je zadržan na liječenju i gdje je konstatovano da ima sedam ubodnih rana u predjelu grudnog koša – kazali su iz MUP-a Unsko-sanskog kantona.\nPrema riječima portparola MUP-a USK Snežane Galić, policija radi na utvrđivanju identiteta povrijeđenog migranta kao i utvrđivanju motiva zbog čega je došlo do okršaja.\nIstražioci OKP PS Bihać su tokom obavljanja uviđaja, pod nadzorom tužioca Kantonalnog tužilaštva, u odvodnom šahtu pronašli i izuzeli odbačeni nož za kojeg se predpostavlja da je sredstvo kojim je počinjeno krivično djelo.\n– Nad osumnjičenim, koji je o sebi dao podatke, da je A. S. rođen 1988.godine u Turskoj, zavedena je kriminalistička obrada, a istražioci nastavljaju daljni rad na dokumentovanju krivičnog djela pokušaj ubistva – naveli su iz policije.


Kapić: Tražimo tačan datum planiranog završetka izgradnje Autoputa 5C – Fokus.ba\nKapić: Tražimo tačan datum planiranog završetka izgradnje Autoputa 5C\nUzimajući u obzir informacije u kojima je Bosna i Hercegovina po dužini funkcionalog autoputa regionu za samo 30 kilometara ispred Kosova koje je na začelju je poražavajuća\nFederacija Bosne i Hercegovine već pola decenije nema iskoraka i nije napravila nove etape autoputa. Iako se često, iz izbornog ciklusa u ciklus, spominje da će BiH postati jedno veliko gradilište, podaci o broju izgrađenog autoputa u Federaciji BiH govore drugačije.\nNa ovo se osvrnuo SDP-ov delegat u Domu naroda Jasminko Kapić koji je uputio pitanje JP Autoceste Federacije i Federalnom ministarstvu prometa i komunikacija tražeći da mu dostave informacije o planiranim datumima do kada bi se trebali završiti radovi na dijelovima autoputa Zenica-Doboj te kraku od Tarčina do Hrvatske.\n“Uzimajući u obzir informacije u kojima je Bosna i Hercegovina po dužini funkcionalog autoputa regionu za samo 30 kilometara ispred Kosova koje je na začelju je poražavajuća. Ako to nije dovoljna komparacija onda treba navesti da Bosna i Hercegovina ima 208 kilometara funkcionalnog autoputa dok Hrvatska ima 1314 kilometra, a Srbija 962 kilometra”, poručuje Kapić, saopćeno je iz SDP-a BiH.\nOn je u pitanju upozorio da bi statistika BiH bila još gora da bh. entitet Republika Srpska nije intenzivno radio na izgradnji autoputa u posljednjim godinama. Federacija BiH nažalost zaostaje za ekonomski daleko nestabilnijom Republikom Srpskom i od 2014. godine nemamo niti jednu kompletno izgrađenu i otvorenu dionicu autoputa.\n“Ne pomaže ni to što plaćamo veoma visoke cijene za izgradnje autoputeva koji često probijaju rokove ili se ponovno rade ubrzo po završetku. Ne pomažu, očito, ni akcize ni visoke putarine. Čini se da je jedini stvarni uspjeh JP Autoceste FBiH od 2014. do danas zapošljavanje velikog broja novih uposlenika. Pitanjem tražim da nam se jasno odgovori koliko se to izgradilo od 2014. do danas, a koliko se ljudi zaposlilo u firmu. Također, želimo tačan datum završetka kraka od Zenice do Doboja i od Tarčina do granice sa Republikom Hrvatskom, te da se Parlamentu jasno predoči u kom dokumentu je definiran ovaj rok”, navodi Kapić.\nU svom pitanju Kapić je naznačio da mu je želja da se u parlamentarnoj raspravi još jednom istakne važnost ovog strateškog projekta od posebnog interesa za FBiH.


JAVNI POZIV ZA UČEŠĆE NA MEĐUNARODNOM SAJMU ROBNIH MARKI „PLMA“ U AMSTERDAMU, HOLANDIJA\nJAVNI POZIV ZA UČEŠĆE NA MEĐUNARODNOM SAJMU HRANE I PIĆA „ISRAFOOD“, TEL AVIV, IZRAEL\nJavni poziv za učešće poslovnih banaka i lizing kompanija u realizaciji Programa podrške malim i srednjim preduzećima za nabavku opreme u 2020. godini\nZA UČEŠĆE U PROGRAMU PODRŠKE PRIVREDNIM DRUŠTVIMA ZA PROMOCIJU IZVOZA\nRazvojna agencija Srbije (u daljem tekstu: Agencija) se kreiranjem Programa podrške privrednim društvima za promociju izvoza (u daljem tekstu: Program) opredelila da podrži unapređenje izvoznih potencijala domaćih privrednih društava, a u cilju povećanja prihoda od izvoza odabranih sektora, uravnoteženja platnog bilansa i unapređenja ugleda Republike Srbije u međunarodnoj poslovnoj zajednici, kao i povećanja plasmana domaćih proizvoda na stranim tržištima.\nPravo na učešće i korišćenje bespovratnih sredstava ima Podnosilac prijave koji kumulativno ispunjava sledeće opšte i posebne uslove.\nda je Podnosilac prijave registrovan u APR, najkasnije do 1. januara 2018. godine;\nda Podnosilac prijave nije u teškoćama u skladu sa pravilima za dodelu državne pomoći;1\nda Podnosilac prijave nije neopravdano odustao od učešća u prethodnim Programima podrške privrednim društvima za promociju izvoza koje sprovodi Agencija.\nPodnosilac prijave koji je učestvovao u prethodnom Programu se može prijaviti za učešće i na ovom ukoliko je Podnosilac prijave sproveo sve mere intervencije iz prethodnog Programa.\nPodnosilac prijave iz prethodnog stava se može prijaviti za učešće u Programu kako bi mu se odobrila bespovratna sredstva za druge mere intervencije za isto ciljano tržište u odnosu na ciljano tržište iz prethodnog Programa, ili za iste mere intervencije za različito ciljano tržište u odnosu na ciljano tržište iz prethodnog Programa. Ova odredba se ne primenjuje na meru intervencije izlaganje na međunarodnim sajmovima i poslovnim susretima.\n1 Uredba o pravilima za dodelu državne pomoći („Službeni glasnik RS“, broj 13/2010, 100/2011, 91/2012, 37/2013, 97/2013, 119/2014, 23/2021- dr. Uredbe 62/2021 – dr. Uredbe i 99/2021 – dr. uredbe)\nda Podnosilac prijave kao pretežnu delatnost obavlja prerađivačku delatnost u Podržanim sektorima;\nda se Podnosilac prijave bavi proizvodnjom:\nfinalnih proizvoda koji su namenjeni krajnjim potrošačima;\nkomponenti proizvoda, pod čime se podrazumeva serijska proizvodnja komponenti proizvoda koji se u neizmenjenom obliku integrišu u proizvode izrađene po meri koji su namenjeni krajnjim potrošačima, kao i proizvodnja komponenti proizvoda koje kupac kao proizvođač u neizmenjenom obliku integriše u finalni proizvod namenjen krajnjem potrošaču.\n1. da Podnosilac prijave ima minimum 15 zaposlenih lica u radnom odnosu, na dan objavljivanja Javnog poziva, prema evidenciji CROSO;\nda je Podnosilac prijave u toku 2019. ili 2020. poslovne godine ostvario poslovni prihod od prodaje gotovih proizvoda nastalih obavljanjem prerađivačke delatnosti iz proizvodnih sektora koji su predmet podrške ovog Programa, u iznosu ne manjem od 35.000.000,00 dinara (Podatak iz zvaničnog obrasca pojedinačnog bilansa uspeha za posmatranu godinu – pod- kategorije AOP 1009 Prihod od prodaje proizvoda i usluga);\nda je udeo prihoda od prodaje gotovih proizvoda nastalih obavljanjem prerađivačke delatnosti iz proizvodnih sektora koji su predmet podrške ovog Programa, veći ili jednak 50% od ukupnih poslovnih prihoda (odnos pozicija Zvaničnog obrazaca pojedinačnog bilansa uspeha, za 2019 ili 2020. godinu, prihod od prodaje gotovih proizvoda i usluga pod-kategorije AOP 1009 i AOP 1001 Poslovni prihod);\nda je Podnosilac prijave u toku 2019. ili 2020. godine ostvario izvoz od prodaje gotovih proizvoda nastalih obavljanjem prerađivačke delatnosti iz proizvodnih sektora koji su predmet podrške ovog Programa od najmanje 12.000.000 dinara. (Podatak iz zvaničnog obrasca bilansa uspeha za posmatranu godinu – AOP 1011 Prihod od prodaje proizvoda i usluga na inostranom tržištu i to matičnim i zavisnim društvima ili/i AOP 1013 Prihod od prodaje proizvoda i usluga ostalim povezanim pravnim licima ili/i AOP 1015 Prihod od prodaje proizvoda i usluga eksterno, nepovezanim društvima);\nda vrednost osnovnih sredstava u 2019. ili 2020. poslovnoj godini nije manja od 35.000.000,00 dinara (Podatak iz zvaničnog obrasca bilansa uspeha za posmatranu godinu – AOP 0010 Nekretnine, postrojenja i oprema);\n1.Konsultantsku podršku za razvojnu strategiju pozicioniranja na ciljano tržište\nPod ovom merom intervencije Korisniku se odobravaju bespovratna sredstva za sprovođenje istraživanja tržišta koje mora obuhvatati analizu celokupnog ciljanog tržišta, analizu konkurentnosti korisnika na ciljanom tržištu, analizu konkurentnosti proizvodnog asortimana korisnika na ciljanom tržištu, identifikaciju kriterijuma za pozicioniranje na ciljanom tržištu kao i izbor strategije pozicioniranja na ciljanom tržištu.\nZa ovu meru intervencije sredstva će biti refundirana do 60% od ukupne vrednosti opravdanih troškova istraživanja tržišta svih zemalja u okviru ciljanog tržišta, a u iznosu koji ne može biti veći od 2. 000.000,00 RSD.\n2.Konsultantsku podršku za aktivnosti izvoznog marketinga\nPod ovom merom intervencije Korisniku se odobravaju bespovratna sredstva za sprovođenje sledećih aktivnosti:\nizradu marketing plana koji podrazumeva identifikaciju distributivnih kanala na ciljanom tržištu i uspostavljanje kontakta sa distributerima kao i izradu plana brendiranja na ciljanom tržištu;\nizrada dizajna i redizajna jednog ili više proizvoda, pakovanja i ambalaže radi prilagođavanja zahtevima ciljanog tržišta, u skladu sa marketing planom;\nprilagođavanje web stranice on-line prodaji ili kupovina nove platforme namenjena za elektronsku trgovinu koja je prilagođena isključivo za potrebe Korisnika.\nZa ovu meru intervencije sredstva će biti refundirana do 60% od ukupne vrednosti opravdanih troškova istraživanja tržišta svih zemalja u okviru ciljanog tržišta, a u iznosu koji ne može biti veći od 2.000.000,00 RSD.\n3.Izlaganje na međunarodnim sajmovima i poslovnim susretima\nizlaganje na jednom ili više međunarodnih sajmova iz predmetne oblasti od značaja za promociju izvoza na ciljanom tržištu, što obuhvata troškove zakupa prostora, izrade štanda, troškove pratećih usluga (usluge snabdevanja strujom i vodom, usluge snabdevanja internetom, obavezna upisnina ili kotizacija) i troškove transporta uzoraka;\nposeta kupcu ili distributeru u okviru kompanijske misije, što obuhvata naknadu za usluge posredovanja konsultanta radi identifikacije potencijalnih kupaca ili distributera na ciljanom tržištu, uspostavljanje kontakata sa potencijalnim kupcima ili distributerima, kao i naknadu za pripremu Korisnika za B2B susrete sa potencijalnim kupcima ili distributerima u okviru kompanijskih misija;\nučešće na jednom ili više on-line sajmova, vebinara i događaja iz podržanih sektora od značaja za promociju izvoza na ciljano tržište, što obuhvata troškove kotizacije ili participacije.\nZa ovu meru intervencije sredstva će biti refundirana do 50% od ukupne vrednosti opravdanih troškova, a u iznosu koji ne može biti veći od 2. 000.000,00 RSD.\n4.Ulazak na ciljano tržište i unapređenje pozicije na istom\nPod ovom merom intervencije Korisniku se odobravaju bespovratna sredstva za sticanje atesta, homolgacije, sertifikacije proizvoda i proizvodnih procesa potrebnih za plasman proizvoda na ciljano tržište, ulistavanja jednog ili više proizvoda u trgovinske lance na ciljano tržište i ulistavavanja jednog ili više proizvoda na globalne onlajn prodavnice (primera radi Amazon.com) ili specijalizovane on-line prodavnice za ciljano tržište koje su priznate u međunarodnoj poslovnoj zajednici.\nZa ovu meru intervencije sredstva će biti refundirana do 50% od ukupne vrednosti opravdanih troškova, a u iznosu koji ne može biti veći od 2.000.000,00 RSD.\n5.Konsultantsku podršku za unapređenje izvoznih sposobnosti\nPod ovom merom intervencije Korisniku se odobravaju bespovratna sredstva radi sprovođenja jedne ili više obuka u cilju sticanje znanja u vezi sa prodajom na inostranom tržištu / online prodajom, unapređenja finansijskog upravljanja, pronalaženja optimalne kalkulacije cena proizvoda i troškova izvoza i sticanja znanja u vezi sa pravnim / carinskim / poreskim aspektima poslovanja na inostranom tržištu.\nZa ovu meru intervencije sredstva će biti refundirana do 50% od ukupne vrednosti opravdanih troškova, a u iznosu koji ne može biti veći od 1.000.000,00 RSD.\n6.Unapređenje proizvodnih sposobnosti\nPod ovom merom intervencije Korisniku se odobravaju bespovratna sredstva za nabavku opreme koja obuhvata:\nopremu u cilju usklađivanja kvaliteta proizvoda sa zahtevima ciljanog tržišta;\nopremu u cilju povećanja proizvodnog kapaciteta ili opremu za optimizaciju i unapređenje proizvodnih procesa u skladu sa zahtevima kupca sa kojim je već ugovorena saradnja.\nZa ovu meru intervencije sredstva će biti refundirana do 40% od ukupne vrednosti opravdanih troškova, a u iznosu koji ne može biti veći od 5.000.000,00 RSD.\nOpravdani troškovi su troškovi za koje se odobravaju bespovratna sredstva po ovom Programu, a koji ispunjavaju sledeće uslove:\nda su nastali nakon dana donošenja odluke o odobravanju mera intervencije;\nda su isti navedeni u odluci o odobravanju mera intervencije i ugovoru o dodeli bespovratnih sredstava;\nda se aktivnosti, kojima se implementiraju odobrene mere intervencije, sprovode od strane dobavljača ili pružaoca usluga koji nije povezano privredno društvo sa Korisnikom, niti su njihovi zakonski zastupnik ili članovi povezana lica sa zakonskim zastupnikom ili članovima Korisnika, u smislu o zakona kojim se uređuju privredna društva;\nda su navedeni u Planu intervencija koji je odobren od strane Agencije;\nda su direktno vezani za aktivnosti podržane Programom.\nPod opravdanim troškovima se ni u kom slučaju ne mogu podrazumevati: troškovi garancija, polisa osiguranja, kamate, kursne razlike, carinski i administrativni troškovi, troškovi prinudne naplate, putni troškovi i troškovi smeštaja zaposlenih kod korisnika i konsultanta, troškovi proizvodnje ambalaže ili etiketa, kao ni troškovi izrade štampanog i drugog promotivnog materijala.\nZa realizaciju ovog programa opredeljen je budžet u iznosu od 185.000.000,00 RSD. Raspoloživa sredstva se odobravaju pojedinačno Korisnicima, refundacijom kao sufinansiranje u visini do određenog procenta iznosa opravdanih troškova projektnih aktivnosti bez PDV.\nSredstva se dodeljuju odabranom Korisniku u skladu odredbama Uredbe kao državna pomoć male vrednosti (de minimis državna pomoć). U skladu sa članom 4. Uredbe, iznos de minimis državne pomoći koji se dodeljuje Korisniku ne sme preći 23.000.000,00 dinara u bilo kom periodu u toku tri uzastopne fiskalne godine\nSvaki Podnosilac prijave može podneti jednu prijavu, s tim što u okviru iste mora da aplicira za više od jedne aktivnosti koje su definisane u tački 4.2. ovog uputstva. Ova odredba se ne primenjuje na Podnosioce prijave koji se prijavljuju kako bi ostvarili pravo na dodelu bespovratnih sredstva za meru intervencije „Unapređenje proizvodnih sposobnosti“ radi nabavke opreme za povećanje proizvodnih kapaciteta ili opreme za optimizaciju i unapređenje postojećih proizvodnih procesa u skladu sa zahtevima kupca sa kojim je prethodno ugovorena saradnja. Korisniku može biti odobren maksimalan iznos od 10.000.000,00 RSD za sve aktivnosti iz Plana intervencija, a po njegovom konačnom odobrenju zaključenjem Ugovora o dodeli bespovratnih sredstava.\nJavni poziv je objavljen 17. decembra 2021. godine i trajaće 90 dana, odnosno do 17. marta 2022. godine.\nPrijave se podnose elektronski, kreiranjem korisničkog naloga na linku https://prijave.ras.gov.rs/izvoz/ i verifikacijom internet adrese. Kreiranjem korisničkog naloga otvara se stranica za unos podataka, kao i za unos prateće dokumentacije, a sve u okviru Obrasca 1- Prijava za učešće u Programu. Korisnik naloga nakon unosa podataka i kompletiranja dokumentacije, potvrđuje da je prijava kompletna, čime se prijava elektronski zaprimljuje. Svaki Podnosilac prijave dobija obaveštenje o prijemu prijave , zavodni broj prijave i ugovor o poverljivosti informacija. Link za prijavu je dostupan do kraja Javnog poziva, nakon čega više nije moguće podneti prijavu.\nObrazac 2 – Izjavu o ispunjenosti uslova Programa i dodeljenoj državnoj pomoći de minimis, o prihvatanju uslova za učešće u Programu, koja je izdata pod punom materijalnom i krivičnom odgovornošću;\nIzjavu da Podnosilac prijave i njegova odgovorna lica nisu osuđivani za privredne prestupe, kao i da Podnosilac prijave, članovi Podnosioca prijave i odgovorna lica u okviru Podnosioca prijave nisu osuđivani za krivična dela protiv privrede;\nKopiju sertifikata sistema kvaliteta ISO 9001 izdatog od strane sertifikacionog tela akreditovanog od strane ATS, ukoliko Podnosilac prijave poseduje ovakav sertifikat;\nKopiju sertifikata sistema za bezbednost hrane HACCP izdatog od strane sertifikacionog tela akreditovanog od strane ATS ukoliko Podnosilac prijave poseduje ovakav sertifikat;\nDokaze o postojanju ugovorene saradnje ukoliko se Podnosilac prijave prijavljuje za učešće u Programu radi izvoza kupcu sa kojim postoji ugovorena saradnja.\nIzjavu o toku proizvodnog i distributivnog procesa u okviru grupe, na osnovu koje je moguće utvrditi koji član grupe vrši proizvodnju, a koji distribuciju finalnih gotovih proizvoda iz delatnosti koje su podržane ovim programom, ukoliko je Podnosilac prijave matično društvo ili zavisno društvo u okviru grupe;\nŠemu povezanosti unutar grupe, ukoliko je Podnosilac prijave matično društvo ili zavisno društvo u okviru grupe.\nDokaze o implementaciji industrijskih specifičnih standarda, sertifikata i\nKopije izvoznih dozvola neophodnih za poslovanje na ciljanom tržištu;\nUgovor o poverljivosti informacija potpisan elektronskim potpisom zakonskog zastupnika Podnosioca prijave;\nDrugu dokumentaciju koja može imati uticaja na vrednovanje prijave.\nSastavni deo ovog programa, čine i sledeća dokumenta i obrasci:\nUputstvo za sprovođenje programa podrške privrednim društvima za promociju izvoza u 2021. godini\nUgovor o poverljivosti informacija 2021-Promocija izvoza\nObrazac 2- Izjava o ispunjenosti uslova Programa i dodeljenoj državnoj pomoći\nUputstvo o izmeni Uputstva za sprovođenje Programa podrške privrednim društvima za promociju izvoza u 2021.\nTekst ovog Javnog poziva je informativnog karaktera.\nU vezi sa postupkom sprovođenja Programa podrške privrednim društvima za promociju izvoza u 2021. godini obavezno pogledati Uputstvo za sprovođenje Programa podrške privrednim društvima za promociju izvoza u 2021. godini kojim su propisane odredbe koje se primenjuju na sprovođenje ovog Programa.


Srbija i UK potpisali istorijski Sporazum o trgovini i saradnji - Gecić Law\nSrbija i Ujedinjeno Kraljevstvo potpisali istorijski Sporazum o trgovini i saradnji\nU Beogradu je u ponedeljak potpisan veoma značajan Sporazum o partnerstvu, trgovini i saradnji između Ujedinjenog Kraljevstva i Srbije. Sveobuhvatni dokument postavlja novi pravni osnov za razvoj bilateralne trgovinske saradnje i praktično zamenjuje Sporazum o stabilizaciji i pridruživanju Srbije sa EU, obezbeđujući kontinuitet preferencijalne trgovine između dve zemlje posle 1. januara 2021, kada je Ujedinjeno Kraljevstvo formalno istupilo iz Evropske unije.\nKada bude stupio na snagu, Sporazum će smanjiti složenost i dodatne troškove sa kojima se kompanije suočavaju od početka ove godine, kada su uvedene carine koje su dostizale i 20% od vrednosti robe. To je značajno uticalo na izvoz srpskih proizvođača, ali i na više od 400 preduzeća u većinskom britanskom vlasništvu, koje posluju u Srbiji i zapošljavaju više od 22.000 radnika, kao i na prodaju mnogih poznatih britanskih brendova.\nOčekuje se da će Sporazum ponovo uspostaviti prethodni nivo liberalizacije trgovine između dve zemlje, vratiti izvesnost u bilateralnoj trgovini i da će pomoći da se dostigne vrednost trgovinske razmene od gotovo 800 miliona evra, smanjenjem troškova, stvaranjem uslova za otvaranje novih radnih mesta i ostvarenjem što veće koristi za potrošače.\nCilj sporazuma je i da se poveća nivo ekonomske saradnje i podstaknu nove investicije Ujedinjenog Kraljevstva u srpsku privredu. Sporazum definiše i ključne pravce razvoja budućih odnosa dveju zemalja kroz unapređenje ekonomskih, političkih i kulturnih veza.\nSporazum je ušao u parlamentarne procedure u obe zemlje i očekuje se da stupi na snagu za nekoliko nedelja.\nPrvi trgovinski sporazum između Srbije i Ujedinjenog Kraljevstva potpisan je 1879.


Međunarodni peterburški forum “PMAF 2013. Auto-industrija” | TIK RF\nMeđunarodni peterburški forum “PMAF 2013. Auto-industrija”\nObaveštavamo sve zainteresovane da će se periodu od 24-27. oktobra tekuće godine, u sajamskom centru „Lenexpo“ (Sankt Peterburg), održati veliki međunarodni forum posvećen novim tehnologijama, inovacijama i proizvodima u domenu auto-industrije pod nazivom „PMAF 2013“.\nU program dešavanja su uključene i specijalne tematske celine u okviru kojih će učesnici imati prilike da prezentuju najnovija dostignuća u oblasti proizvodnje automobila, auto-komponenti, auto-delova, opreme za servisnu dijagnostiku i auto-servise…\n„Bezbednost u saobraćaju“, „Vozila budućnosti“, „ Gas kao motorno gorivo“ su samo neki od seminara koje će zainteresovani posetioci imati prilike da prate. Organizatori ovog događaja su najavili i poseban konkurs pod nazivom „Najbolji naučno-tehnički projekat u oblasti auto-industrije“ na kome će se svim učesnicima pružiti jedinstvena šansa da predstave svoja originalna rešenja i inovativne ideje.\nPrijavni formular na engleskom jeziku možete preuzeti ovde.\nDetaljniju informaciju o forumu i uslovima učešća možete naći na sajtu: www.auto.expoforum.ru


Crna Gora spremna da prihvati masovniji priliv izbjeglica?\nIzbjeglice na grčko-makedonskoj granici, 20. novembar 2015.\nIako prema tvrdnjama najviših međunarodnih i domaćih zvaničnika za sada nema naznaka da bi izbjeglice iz Sirije, Avganistana i drugih ratom zahvaćenih zemalja na svom putu ka zapadnoj Evropi za novu zemlju tranzita mogle odabrati Crnu Goru, ova goruća tema u Evropskoj uniji (EU) bila je povod da kancelarija EU u Podgorici organizuje tematsku konferenciju o izbjegličkoj krizi, na dan kada svijet obilježava Međunarodni dan ljudskih prava.\nIako Crna Gora za sada nije direktno pogođena izbjegličkom krizom poput pojedinih zemalja regiona, čini se da je konferencija u četvrtak otvorila više pitanja i dilema nego što je ponudila odgovora.\nPoslije ove rasprave jasno je da će Crna Gora imati finansijsku i logističku pomoć međunarodnih organizacija i EU ukoliko se na Crnu Goru prelije izbjeglički talas.\n"Što se konkretno Crne Gore tiče, EU je već pružila 2,63 miliona eura podrške, između ostalog, i za aktivnosti koje imaju za cilj da se tražiocima azila i migrantima obezbijedi adekvatna zaštita i fer tretman. Dodatnih 20 miliona eura je planirano u narednom periodu za podršku integrisanom upravljanju granicama", kazao je Mitja Drobnič, šef delegacije EU u Podgorici.\nPotpredsjednik Vlade Duško Marković je kazao da se Evropa danas suočava sa najvećom humanitarnom krizom od Drugog svjetskog rata.\n"Koliki je njen obim i intezitet najbolje govori činjenica da je doveden u pitanje i šengenski sistem, a sa najviših adresa, nažalost", kaže Marković.\n"Mogu se čuti pesimistički tonovi o budućnosti same Evropske unije dok EU još uvijek traga za formulom održivog rješenja. Crnu Goru iskustvo sa izbjeglicama čini spremnom da dočeka 'nove izazove' ", navodi Duško Marković.\n"Te izazove nijesmo čekali već smo im išli u susret temeljno se pripremajući za eventualni priliv migranata u našu zemlju. Tako je Vlada u novembru pripremila plan djelovanja u slučaju mogućeg priliva izbjeglica i migranata. Plan ima za cilj da obezbijedi najveće moguće poštovanje ljudskih prava izbjeglica i migranata u Crnoj Gori i da se preduzmu sve mjere kako bi ostvarila blisku saradnju sa susjednim zemljama, zemljama moguće destinacije, kao i sa zemljama porijekla", kazao je Marković.\nCrnogorski ombudsman Šućko Baković je kazao da je "izbjeglička kriza zatekla zemlje EU nepripremljene" i naglasio da će se kriza nastaviti.\nBaković pozdravlja napore koje Vlada čini kako bi spremno dočekala eventualni priliv izbjeglica. Ali, Baković kaže da "mora postaviti jedno pitanje".\n"Da li je Crna Gora spremna da prihvati masovniji priliv? Imajući u vidu dosadašnje razmjere izbjegličke krize i iskustva zemalja u regionu mišljenja sam da Crna Gora ne može sama da se nosi sa jednim jakim masovnim valom, prilivom izbjeglica i da joj je potrebna pomoć i podrška EU", smatra Baković.\nPredstavnik Visokog komesara UN za izbjeglice Mustafa Server Caylan kaže da "kako izbjeglička kriza dostiže vrhunac, UNHCR je naročito zabrinut zbog najnovijih ograničenja usmjerenih ka izbjeglicama i migrantima duž nekoliko granica u regionu".\nUNHCR pozdravlja crnogorsku politiku "otvorenih vrata".\n"Iako trenutno nema indikacija da će se izbjeglički talas preliti na Crnu Goru, treba biti spreman kako bi se odgovorilo, a eventualni masovni priliv lica koja traže azil. UNHCR cijeni pripreme koje vrši Vlada Crne Gore za slučaj takve krizne situacije i ostaje spreman da joj pruži ekspertsku i tehničku pomoć", kazao je Mustafa Server Caylan.\nŠeficu Međunarodne organizacije za migracije IOM u Crnoj Gori Dušicu Živković zabrinjava odluka EU da se primaju samo državljani Sirije, Iraka i Avganistana, pa se pita: šta će biti sa izbjeglicama iz djelova Sudana gdje je, kako je kazala, jednako opasno kao i u ovim zemljama.\nPitala je kako će pomoći zemljama regiona kada te izbjeglice nemaju gdje da se vrate.\nŽivković je ambasadorima zemalja EU koji su prisustvovali konferenciji u Pudgorici postavila pitanje: "Kako ćemo reagovati i kako pomoći zemljama ako znamo da nemamo gdje da vratimo te ljude?"\nŠefici IOM u Crnoj Gori odgovorio je šef kancelarije EU u Podgorici Mitja Drobnič koji je, između ostalog, rekao: "Da vam poželimo, odnosno da svima nama poželimo da nećete doći u situaciju gdje sami možete posmatrati kako bi se, eventualno, javno mnijenje mijenjalo u slučaju masovnog dolaska izbjeglica. Evo, nadajmo se da takva situacija neće doći."


Poptisani ugovori sa 11 porodica o zakupu stanova u naselju Bikavac | Opština Višegrad\nNačelnik opštine Višegrad Mladen Đurević potpisao je danas ugovore za zakup stanova u naselju Bikavac sa 11 porodica alternativnog smještaja.\nĐurević je rekao da je ovim riješen višedecenijski problem korisnika ovih stanova.\n„Nadamo se da ćemo u što skorijem periodu riješiti problem i ostalih stambenih jedinica i u naselju Bikavac i u naselju Garča“, istakao je Đurević.\nNačelnik Odjeljenja za prostorno uređenje i stambeno–komunalne poslove opštine Višegrad Aleksandar Đukanović naveo je da je 2015. godine bilo 600 neriješenih pitanja vezanih za stanove u naseljima Garča i Bikavac i da se sada taj posao privodi kraju.\n„Ovi problemi se odnose na različite kategorije, od porodica poginulih boraca, ratnih vojnih invalida, članova Udruženja raseljenih Srba iz srednje Bosne, kao i na rješavanje alternativnog smještaja. Do kraja ove ili početkom sljedeće godine očekuje se da će ova stambena pitanja u potpunosti biti riješena“, rekao je Đukanović.\nDrago Šiniković, koji je 1996. godine iz Konjica doselio u Višegrad, zahvalio je opštini Višegrad i načelniku Mladenu Đureviću za kojeg je istakao da je uložio dosta truda kako bi se riješili njegovi stambeni problemi.\n„Potpisali smo danas ugovore sa velikom radošću i zadovoljstvom jer kada toliko vremena provedete u jednom gradu, steknete i navike i običaje tog mjesta“, istakao je Šiniković.\nOlga Pajović, koja je duže od 20 godina čekala da dobije svoj stan, istakla je da se osjeća veoma srećno i zadovoljno zbog današnjeg potpisivanja ugovora.\n„Hvala načelniku opštine Višegrad Mladenu Đureviću, ovo je jedan od najsrećnijih dana u mom životu. Mnogo mi to znači, trebalo je da se desi i prije, ali nikada nije kasno“, navela je Pajovićeva.


Najveća opoziciona grupacija u Albaniji bojkotovaće izbore\nTirana, glavni grad Albanije\nDemokratska partija, najveća opoziciona stranka u Albaniji, neće učestvovati na prijevremenim parlamentanim izborima koji će biti održani 18. juna, rekao je danas lider ove partije Lulzim Baša.\nDanas ističi rok za registraciju stranaka za učešće na izborima.\nBaša je odbacio i posljednju ponudu albanskog premijera Edi Rame da opozicija rukovodi Centralnom izbornom komisijom (CIK).\nOn je ocijenio besmislenim prijedlog predsjednika CIK-a da bude produžen rok za registraciju partija za učešće na izborima kako bi na njima učestvovala i opozicija.\nLider Republikanske stranke Fatmir Mediju rekao je da ni njegova stranka neće učestvovati na izborima.\nOpozicija traži odlaganje vanrednih parlametnarnih izbora, a da bi učestvovali na izborima traže da bude formirana tehnička vlada u kojoj će biti i njihovi članovi, kao i da se omogući elektronsko glasanje.


source.ba | Edukacija turističkih vodiča pod nazivom "Jevrejsko Sarajevo"\nUdruženje Hagada zajedno sa Sarajevskom regionalnom razvojnom agencijom (SERDA) organizira dvodnevnu edukaciju turističkih vodiča pod nazivom "Jevrejsko Sarajevo".\nSeminar za turističke vodiče počinje u utorak, 27. decembra u prostorijama SERDA-e, a u srijedu, 28. decembra bit će organizirana praktična nastava kroz grad koja će biti završena na Starom jevrejskom groblju.\nSvi učesnici seminara dobit će certifikat - diplomu da mogu voditi turiste u ponudi koja će od naredne godine nositi i zvanični naziv "Jevrejsko Sarajevo".\nSvaki učesnik dobit će i poseban bedž sa oznakom ove turističke ponude grada Sarajeva.\nCilj edukacije je staviti grad Sarajevo na mapu turističkih destinacija kao što su to učinili veliki gradovi u Evropi i postavili u svoju turističku ponudu: Jevrejski Prag, Jevrejski Beč, Jevrejski Krakov, Jevrejska Budimpešta, najavljeno je iz Udruženja Hagada.\nOsposobljavanjem turističkih vodiča za kvalitetno vođenje ove ture omogućava im bolji status i bolju ponudu.\nHagada, kao nevladina organizacija, koja ima za cilj očuvanje jevrejske kulture i tradicije i promociju turističkih potencijala u cilju pružanja kvalitetne i sveobuhvatne informacije posjetiteljima Sarajeva, educirala je do sada dva turistička vodiča iz Jevrejske zajednice. Educirani su vodiči za hebrejski i engleski jezik.\nBroj turista koji dolaze u Sarajevo je iz godine u godinu sve veći i potreban je veći broj turističkih vodiča koji mogu da vode tzv. "Jevrejsku turu". To je mnogostruko važno za sam grad Sarajevo, jer priča o Sarajevu nezamisliva je bez priče o sarajevskim Jevrejima, o sinagogama, o jedinstvenom groblju u Evropi.\nIsto tako, Sarajevo je nezamislivo bez jednog od najvrednijih manuskripta koje čuva, bez "Sarajevske hagade".\nPriča o "Sarajevskoj hagadi" nije samo priča o jednom manuskriptu i njegovoj umjetničkoj i istorijskoj vrijednosti. To je priča o ljudima, građanima Sarajeva, koji su se čitavo jedno stoljeće borili da ovaj vrijedni manuskript ostane u Sarajevu, da se sačuva i zaštiti.\nU Sarajevu se nalazi i Staro jevrejsko groblje, nacionalni spomenik kulture, koji je nominiran da uđe pod zaštitu UNESCO-a.\nJevreji-Sefardi žive u Sarajevu skoro 500 godina i sa sobom su donijeli iz Španije i Portugala jezik, pjesme, kuhinju i sve to sačuvali do današnjih dana. Dio toga postao je nerazdvojivi dio kulture grada Sarajeva, kao npr. pjesma "Kad ja pođoh na Bentbašu" koja je originalna sefardska sinagogalna pjesma.\nUdruženje Hagada koje je osnovano da sačuva i promoviše jevrejsku kulturu i tradiciju, i zbog svih ovih razloga, kao i nemjerljivog doprinosa Jevreja kulturnom, urbanom i privrednom razvoju grada Sarajeva pokrenuta je inicijativa edukacije turističkih vodiča u Sarajevu, uz pomoć turističkih agencija "Insider" iz Sarajeva i "Fortuna" iz Mostara, a posebno predstavništva Konrad Adenauer Stiftung koje je finansijski pomoglo edukaciju o sarajevskim Jevrejima.\nSERDA se uključila u taj projekt smatrajući da edukacija turističkih vodiča grada Sarajeva doprinosi, prije svega, njihovom ekonomskom stabiliziranju, a najvažnije je što se na taj način podiže nivo turističke ponude Sarajeva i Sarajevo se prvo na Balkanu stavlja na mapu velikih gradova koji imaju organiziranu turističku ponudu "Jevrejska tura".


Којић: Наредба ХВО-а о сексуалном злостављању Српкиња - Јадовно 1941. - КУЛТУРА СЈЕЋАЊА\nRepublički centar za istraživanje rata, ratnih zločina i traženja nestalih lica došao je do frapantnog podatka, odnosno dokumenta u kojem Hrvatsko vijeće odbrane /HVO/ u toku rata izdaje naredbu svojim vojnicima da žene srpske nacionalnosti privode na seksualno zlostavljanje, te da mogu primijeniti silu ako pružaju otpor.\n“Ovaj podatak najbolje pokazuje kakvi su gnusni zločini činjeni nad ženama srpske nacionalnosti u proteklom odbrambeno-otadžbinskom ratu”, rekao je danas na konferenciji za novinare u Banjaluci direktor ovog centra Milorad Kojić.\nKojić je dodao da je Centar došao do preliminarnih podataka da je u proteklom ratu smrtno stradalo 2.529 žena srpske nacionalnosti ili oko 10 odsto ukupno smrtno stradalih lica iz Republike Srpske.\nOn je rekao da su se 823 žene vodile kao nestale, dok se još traži 276 žena.\nKojić je istakao da je Republički centar ove godine formirao bazu podataka u kojoj je evidentirano 827 žena žrtava seksualnog nasilja, sa kompletnom pratećom dokumentacijom koja sadrži izjave svjedoka i medicinsku dokumentaciju.\n“U tom kontekstu, Udruženje žena žrtava rata iz Republike Srpske ostvarilo je saradnju sa pravosudnim institucijama i policijskim agencijama, čiji su rezultat bila hapšenja u toku ove godine na području opština Brod, Odžak i Trnovo”, rekao je Kojić.\nKojić je dodao da su trenutno u fazi istrage i za druge opštine, ne želeći zbog istrage da otkriva o kojim konkretno opštinama je riječ.\nGovoreći o očekivanjima od završne konferencije u okviru projekta “Snaga je u nama”, koja se danas održava u Banjaluci, Kojić je rekao da na konferenciji treba da budu donesene određene preporuke, jer skupu prisustvuju predstavnici institucija koje mogu da pomognu ovom procesu.\n“Preporuke koje će biti nakon završne konferencije biće obaveza vladinog i nevladinog sektora da ih provodimo u skladu sa svojom nadležnošću”, istakao je Kojić.\nOn je rekao da Republički centar ima u planu naredne godine, u saradnji sa Ministarstvom spoljnih poslova Srbije, da radi na izradi monografije pod nazivom “Naša ispovijest”, koja će sadržavati autentična svjedočenja žena žrtava seksualnog nasilja, koja će biti prezentovana u Njujorku, da bi se o tome čulo u svjetskoj javnosti.\nDirektor Džender centra Vlade Republike Srpske Mirjana Lukač rekla je da je Džender centar učestvovao u realizaciji projekta “Snaga je u nama”, da bi se posvetila dužna pažnja srpskim ženama žrtavama seksualnog nasilja u toku proteklog rata.\nOna je rekla da će Džender centar do kraja godine uputiti izvještaj Vladi Srpske koji uključuje ispovijesti žena žrtava seksualnog nasilja sa svim zakonskim preprekama sa kojima se susreću i preporukama Vladi i parlamentu Srpske da se ovim ženama pomogne.\nPredsjednik Udruženja žena žrtava rata Republike Srpske Božica Živković-Rajilić rekla je da Udruženje trenutno ima 251 člana i da su počele javno govoriti o zlodjelima koja su nad njima počinjena.\nRajilićeva, koja je u toku rata bila u zatvoru u Srebreniku 323 dana, rekla je da Udruženje nije dobilo nikakvu finansijsku pomoć od nadležnih ministarstava, ali da su im pomoć pružili predsjednik i premijer Srpske.\nOna je navela da će zahtjev Udruženja prema Vladi Srpske biti da stvori uslove ovoj grupi žena da ostvari svoja prava u društvu.\nRadojka Pandurević, koja je tokom proteklog rata bila zatočena u logoru “Silos”, rekla je da očekuje od završne konferencije u okviru projekta “Snaga je u nama” da će ove žene imati socijalno-psihološku pomoć, te da će sve žene žrtve rata imati status civilne žrtve rata.\n“Očekujem od Republičkog centra i Džender centra da će formirati jedan tim koji će pomagati ženama svjedocima za suđenje optuženima za ova krivična djela”, dodala je Pandurevićeva.


Kijev: Nismo dobili obaveštenje o imenovanju ruskog ambasadora - Sputnjik Srbija\n18:59 04.08.2016 (osveženo 19:05 04.08.2016) Preuzmite kraći link\n„Ukrajinska strana nije zvanično informisana ni o jednom predlogu. Odsustvo ambasadora Rusije u Ukrajini nije nešto što je od presudnog značaja za ukrajinsko-ruske odnose“, rekao je Makejev na ukrajinskoj televiziji „Prvi nacionalni kanal“.\nPredsednik Rusije Vladimir Putin je 28. jula smenio Mihaila Zurabova sa mesta ambasadora Ukrajine. Kasnije je Rusija tražila od Ukrajine saglasnost za imenovanje Mihaila Babiča za novog ambasadora, o čemu je saopštio portparol Kremlja Dmitrij Peskov.\nZamenik ministra spoljnih poslova Ukrajine za evropske integracije Ukrajine Jelena Zerkalj u sredu je izjavila da Kijev ne razmatra pitanje imenovanja ambasadora Rusije u Ukrajini, pošto postoji privremeni otpravnik poslova.\nPeskov je kasnije izjavio da Rusija i dalje predlaže da se imenuje novi ambasador Ukrajine, a ako je Kijev spreman da smanji nivo diplomatskih odnosa, to je njegov izbor.\nimenovanje, predlog, ambasador, Ukrajina


Kome pripadaju hidroelektrane Zvornik i Bajina Bašta?\nPo prvi put Bakir Izetbegović prijetio je međunarodnom arbitražom zbog hidroelektrana Zvornik i Bajina Bašta. Prijedlog Aleksandra Vučića da se Srbiji omogući nesmetano korišćenje objekata koje presjeca državna granica na 99 godina, očigledno nije dobio podršku sva tri člana BH Predsjedništva. Sporno je vlasništvo nad objektima i naknada za potopljeno zemljište, a u Vladi Srpske već poručuju da neće dozvoliti pokretanje bilo kakve arbitraže.\n"Poznato je da su obe hidroelektrane gdje ima interes Bosna i Hercegovina građene sredstvima Republike Srbije a ne sredstvima Bosne i Hercegovine.I u tom smislu je takva priča o arbitraži apsolutno besmislena i nema nikakvog utemeljenja osim što Izetbegović to želi da koristi u političke svrhe" kaže ministar industrije, energetike i rudarstva RS, Petar Đokić.\nTako ne misli predratni direktor Hidroelektrana na Drini Emir Avdić, koji je dokaze o ulaganju već prezentovao nedavno na poziv Savjeta ministara i kabineta bošnjačkog člana Predsjedništva.Tvrdi da postoji jasna dokumentacija koja pobija argumente Srbije.\n"Nije istina da su finansirani Zvornik i Bajina Bašta. Možemo pričati i o Dubrovniku i o Buškom jezeru a posebno Bajina Bašta i Zvornik da su finansirani iz para Srbije.Oni su iz fonda izvršnog vijeća bivše SFRJ gdje je 98 para bilo iz tog fonda" kaže Avdić.\nZato sve podsjeća na već pokrenute arbitražne sporove u slučaju termoelektrana Gacko i Ugljevik, gdje Hrvatska i Slovenija pokušavaju da naplate stotine miliona maraka za predratna ulaganja kroz savezne fondove. Stručnjaci kažu da teoretski i BiH može da uradi isto, jer su osnov za obe tužbe sporazumi o recipročnom unapređenju zaštite investicija sa Hrvatskom i Slovenijom.\n"Postoji isti takav sporazum koji je zaključen i sa Republikom Srbijom i Crnom Gorom koji je sukcesijom prešao na Srbiju a da li je taj pravni osnov dovoljan za pokretanje arbitražnog postupka i za ostvarivanje određenog prava BiH prema Srbiji je jako teško reći", advokat Nenad Baroš.\nDok se to ne riješi, Zvornik, Višegrad, Srebrenica i Rogatica čekaće na naplatu 80 miliona maraka naknade za potopljeno zemljište koju Srbija ne plaća 30 godina. Petar Đokić kaže da je odluka Srbije bila da to pitanje rješava preko bh instutucija, što znači da bi sve moglo da traje godinama.


Tanjug 28. januara 2020. 18:36\nBERN – Zemlje poput Srbije imaju sa četvrtom industrijskom revolucijom šansu da budu pobednice, ocenila je premijerka Ana Brnabić u intervjuu švajcarskom dnevniku „Blik“.\n„Ako propustimo ovu priliku može dugo trajati dok se ne ukaže sledeća“, upozorila je Brnabić, koju je list predstavio kao prvu ženu na mestu premijera, koja živi u zajednici sa jednom ženom i koja na početku nije bila članica partije, što je, kako navodi dnevnik, potpuno suprotno od onoga što je najčešće praksa u Srbiji.\n„Blik“ navodi i da su sasvim netipični tempo i doslednost sa kojom je do sada u dve i po godine na vlasti premijerka reformisala zemlju od agrarne države ka digitalnoj naciji.\n„Želim privredu Srbije da transformišem sa one zasnovane na ručnom radu na privredu radnih mesta baziranih na znanju“, objasnila je Brnabić.\n„Blik“ ocenjuje da se čini da joj to polazi za rukom i ukazuje da IT sektor Srbije godišnje raste po stopi od 25 odsto, a i IT izvoz je u međuvremenu veći od onog koji ostvaruje agrarni sektor.\nDeca počinju sa „skrečom“, programskim jezikom specijalizovanim za mlade, a kasnije prelaze na nešto teži „ptiton“.\n„Trebalo bi decu naučiti kako da razmišljaju, a ne šta treba da misle“, naglasila je premijerka.\nZa razliku od „programerske ofanzive“ drugi predmeti su u školama Srbije prebačeni na dobrovoljnu bazu.\nBrnabić je, inače, inspiraciju za svoje planove pronašla u Švajcarskoj i između ostalog bila je gost manifestacije „Digitalni dan“.\n„Zahvalajujući podršci Digital Svicerlend mi smo uspeli da osnujemo Digital Serbia i tako smo izgradili tesan dijalog sa privredom. Gradimo potpuno novi sistem“, objasnila je Brnabić.\n„Ja sam pragmatičnija i orijentisanija ka rezultatima“, zaključila je.


09.07.2020 u 20:01\nVučić se sastao sa Makronom, sledi radna večera\nPARIZ - Predsednik Srbije Aleksandar Vučić, koji boravi u dvodnevnoj poseti Parizu, sastao se sa predsednikom Francuske Emanuelom Makronom. U centru pažnje razgovora dvojice lidera iza zatvorenih vrata je dijalog Beograda i Prištine, a, kako je najavljeno, razgovaraće i o evropskom putu Srbije, bilateralnim odnosima dveju zemalja, pandemiji koronavirusa. Posle sastanka dveju delegacija, uslediće radna večera, koju Makron organizuje u čast predsednika Vučića, prenosi Tanjug. Reč je o vrlo važnom suretu na kome će predsednik Vučić sigurno tražiti podršku i razumevanje za srpske interese od predsednika Makrona, koji je više puta izjavio da Srbija i njen predsednik u njemu imaju iskrenog prijatelja. Predsednik Vučić će sutra učestvovati na video-samitu posvećenom kosovskom pitanju koji je\nPARIZ - Predsednik Srbije Aleksandar Vučić doputovao je danas pre podne u dvodnevnu posetu Parizu, gde će se u večernjim satima sastati sa predsednikom Francuske Emanuelom Makronom. U centru pažnje razgovora dvojice lidera iza zatvorenih vrata biće dijalog Beograda i Prištine, a, kako je najavljeno, razgovaraće i o evropskom putu Srbije, bilateralnim odnosima dveju zemalja, pandemiji koronavirusa. Posle sastanka dveju delegacija, uslediće radna večera koju Makron organizuje u čast predsednika Vučića. U svakom slučaju, predsedniku Vučiću će posle susreta sa Emanuelom Makronom biti mnogo jasnije šta može očekivati od sutrašnjeg video-samita posvećenog kosovskom pitanju. Samit je Makron organizovao zajedno sa nemačkom kancelarkom Angelom Merkel, a na njemu će učestvovati i\n06.07.2020 u 13:30\nPredsednik Srbije Aleksandar Vučić sastaće se u četvrtak u Parizu sa francuskim predsednikom Emanuelom Makronom, potvrđeno je Tanjugu u kabinetu predsednika Vučića. Biće to prvi u nizu zgusnutih sastanaka predsednika Vučića, pošto je već za naredni dan, u petak, zakazan video samit o kosovskom pitanju, u organizaciji Pariza i Berlina, a u nedelju je, kako je već javljeno, dijalog Beograda i Prištine, u Briselu. Vučić i Makron razgovaraće iza zatvorenih vrata, a teme razgovora u Jelisejskoj palati su, pored Kosova, i evropske integracije Srbije, kao i bilateralni odnosi dve zemlje. Susret s francuskim predsednikom i jednim od ključnih evropskih lidera nije slučajno zakazan uoči samita posvećenog kosovskom pitanju, koji organizuju makron i kancelarka Angela Merkel, a ciji je\n29.06.2020 u 22:06\nBERLIN - Nemačka kancelarka Angela Merkel i francuski predsednik Emanuel Makron izjavili su da se nadaju da će uskoro biti postignut dogovor o višegodišnjem finansijskom planu Evropske unije kao i paketu pomoći za prevladavanje posledica korona krize. Oni su, na svom prvom sastanku licem u lice od početka pandemije, ; istakli odlučnost da zajedno pokušaju da vrate evropske ekonomije na pravi put kad Nemačka 1. jula preuzme šestomesečno rotirajuće predsedavanje EU. Merkel i Makron su u maju predložili stvaranje jednokratnog fonda za oporavak od 500 milijardi evra putem mehanizma za udruživanje evropskog duga. Taj predlog je proširila Evropska komisija koja je predložila osnivanje fonda od 750 milijardi evra, od čega bi 500 milijardi bilo utrošeno na grantove, a 250 milijardi na\n29.06.2020 u 21:06\nMakron osudio ulogu ruskih plaćenika u Libiji\nPARIZ - Francuski predsednik Emanuel Makron osudio je ulogu ruskih plaćenika u Libiji, nekoliko dana nakon što je otkriveno da su oni, zajedno sa drugim plaćenicima, prošle nedelje ušli u libijsko naftno polje Šarara. Libijska Nacionalna korporacija za naftu saopštila je u petak da su ruski i drugi strani plaćenici ušli u Šararu i sastali se sa predstavnicima snaga koje osiguravaju bezbednost na naftnim poljima, podseća Rojters. Libijska korporacija ocenila je da je to pokušaj da se spreči ponovno pokretanje zaustavljene proizvodnje nafte u toj ratom razorenoj zemlji. Iz libijske naftne kompanije dodaju da su se „ruski plaćenici prvi put sastali sa stražarima velikog libijskog naftnog polja Šarara”, koje je pod kontrolom boraca međunarodno nepriznatih snaga generala Kalife\n28.06.2020 u 17:00\nMakron u senci svog podređenog\nEduar Filip će danas, u drugom krugu francuskih lokalnih izbora, najverovatnije ponovo biti izabran za gradonačelnika Avra, mesta u severozapadnoj Normandiji, ali pitanje je koliko će mu to pomoći da zadrži položaj premijera. Iz Jelisejske palate stižu sve ozbiljniji nagoveštaji da Emanuel Makron, koji ulazi u poslednje dve godine svog mandata, želi novog predsednika vlade, kako bi u poslednje dve godine mandata ojačao po Ustavu neprikosnovenu predsedničku poziciju, ne bi li na izborima ponovo dobio ponovo podršku naroda. Za francuske predsednike zamena premijera i rekonstrukcija vlade je tekući posao, nešto poput prolećnog spremanja kuće posle duge zime. Od Šarla de Gola do danas samo Nikola Sarkozi nije menjao prvog službenika francuske države. Francuski mediji spekulišu da bi\n23.06.2020 u 16:03\nIncident sa turskim brodovima za Makrona dokaz da je NATO u stanju moždane smrti\nIncident koji se nedavno dogodio sa turskim i francuskim brodovima je dokaz da se NATO nalazi u stanju moždane smrti, izjavio je predsednik Francuske Emanuel Makron. On je ocenio da su takvi incidenti apsolutno nedopustivi. Prethodno su francuski mediji saopštili da je 20. juna francuska fregata u blizini obala Libije pokušala da doplovi do turskog broda kako bi utvrdila da li se radi o nezakonitom prevozu oružja. U tom trenutku, prema tvrdnjama zvaničnog Pariza, tri turska vojna broda nanišanili su francusku fregatu i odbili da francuska mornarica izvrši pretres broda. Francuska je takvo ponašanje turske mornarice ocenila kao „agresivno“, te odbacila sve optužbe da je francuski brod vršio bilo kakav „opasan manevar“. Kako „Sputnjik” podseća, Makron je prošle godine izjavio da\n18.06.2020 u 18:08\nOsamdeset godina od De Golovog poziva Francuzima da nastave rat\nLONDON - Francuski predsednik Emanuel Makron izrazio je danas „beskrajnu zahvalnost” Londonu, gradu koji smatra „kolevkom slobodne Francuske” tokom posete glavnom gradu Velike Britanije, javlja AFP. Makron se nalazi u poseti Londonu u sklopu obeležavanja 80 godina od „poziva 18. juna” koji je uputio general Šarl de Gol apelujući na nastavak borbe protiv nacističke Nemačke. Makrona su danas primili britanski princ Čarls i njegova supruga Kamila. Posle polaganje venca ispred statue kralja Džordža Šestog, kraljice Elizabete i De Gola, Makron je gradu Londonu uručio orden Legije časti u znak „beskrajne zahvalnosti Francuske”. (Foto EPA/Andy Rain) Francuski predsednik razgovarao je sa britanskim premijerom Borisom Džonsonom. Makronova poseta je više simbolična ali je prvi odlazak\n15.06.2020 u 18:41\nMakron planira da napravi samit o Kosmetu\nNastojanja francuskog predsednika Emanuela Makrona da organizuje susret lidera Beograda i Prištine koja se odvijaju paralelno sa koracima specijalnog predstavnika EU za dijalog Miroslava Lajčaka nisu iznenađujući i deo su zajedničkih napora da se rešavanje pitanja Kosmeta pokrene sa mrtve tačke, kažu sagovornici Tanjuga. Slobodan Zečević iz Instituta za evropske studije u Makronovim namerama vidi i malo sujete Francuske koja je nekada bila velika sila, a danas „država srednje kategorije”, zbog čega želi da pokaže da je zemlja prisutna na međunarodnoj sceni i da može da rešava probleme. „Francuzi i u tom smislu žele da učestvuju u dijalogu, ali pored toga postoji takmičenje sa SAD ko je glavni pregovarač i ko će doneti rešenje”, rekao je Zečević. Po rečima Zečevića, kada je reč o\n14.06.2020 u 22:24\nMakron odbacuje rasizam, ali se protivi uklanjanju statua\nPARIZ - Francuski predsednik Emanuel Makron obećao je da će se boriti protiv rasizma, ali je i pohvalio policiju i insistirao da Francuska neće uklanjati statue kontroverznih ličnosti iz kolonijalnog perioda. Makron je večeras prvi put javno govorio o toj temi otkako je ubistvo Afroamerikanca Džordža Flojda tokom hapšenja u SAD podstaklo antirasističke proteste širom sveta. Demonstranti su i u Francuskoj izražavali gnev zbog rasne nejednakosti i brutalnosti policije, naročito prema pripadnicima manjina iz bivših francuskih kolonija u Africi. Neuobičajeno za lidera Francuske, Makron je priznao da nečija „adresa, ime, boja ili koža” mogu da umanje šanse te osobe za uspeh u francuskom društvu i pozvao na borbu za stvaranje uslova da svako može da „pronađe svoje mesto”, nezavisno od


"U narednih nekoliko dana razmisliću i o formiranju službe nacionalne bezbjednosti jer Republika Srpska od Obavještajno-bezbjednosne agencije BiH nema koristi", rekao je Dodik nakon sastanka Koordinacionog tijela i dodao da će od nadležnih institucija na nivou BiH tražiti da više nikome ne daju azil jer je u najavi 20.000 zahtjeva za izdavanje azila migrantima, koji bi, ako ga dobiju, nakon tri godine mogli postati građani BiH.\n"Iza ovoga se krije mnogo političkih procesa i onoga što mnogi žele, a to je da sve bude minimizirano. Jedan od ciljeva je bio da naša policija bude reformisana i vraćena famozna priča o reformi policije", dodao je Dodik.\n"Potrebno je i na nivou BiH predložiti neka zakonska rješenja. Krijumčarenje ljudi treba postati predmet krivičnog gonjena i najrigoroznijeg osuđivanja u rangu ubistva", mišljenja je Dodik.\n"Odbili smo i koncept formiranja kampova u zemljama koje su u dodiru sa EU, jer to dugoročno nije dobro za BiH. Potrebno je uspostaviti rigoroznu kontrolu granice i spriječiti ulazak migranata u BiH", rekao je Dodik.\n"Mjere i zaključci koje je ranije usvojila Vlada Srpske dali su rezultate. Bilo je sasvim ispravno što je zaključeno da nema spremnosti, niti kapaciteta da se smiještaju migranti u Republiku Srpsku. Definisali smo tada da se treba omogućiti njihovo prebacivanje van Srpske, što je rađeno u prethodnom periodu, ali smo se pridržavali svih humanih principa", rekla je Cvijanovićeva.\n"Nemamo pouzdanih podataka o broju migranata, niti uslova za njihov smještaj. Za ovo pitanje potrebna su i zakonska rješenja. BiH će morati da pooštri način dobijanja azila, ukoliko želi da postane iole normalna zemlja", kaže Cvijanovićeva.\n"Uznemireni smo informacijama iz kantona gdje se nalaze migranti, a problem je i što nije uspostavljena njihova adekvatna provjera. Zato smo preliminarnim setom zaključaka definisali da se treba nastaviti sa našom dosadašnjom politikom, a veoma brzo ćemo imati zakonska rješenja kojima ćemo se dodatno zaštititi i biće uspostavljena određena ovlaštenja za našu policiju da bi mogli da idu u susret ovakvim problemima", rekla je Cvijanovićeva.\n"U BiH treba cjelovito pristupiti rješavanju ovog problema. EU zatvara svoje granice i bojim se da bi ovakva politika značila da na prostoru BiH treba zadržati koncentraciju migranata. Činjenica je i da granica BiH nije čuvana na adekvatan način, a u različitim agencijama na nivou BiH je na administrativnim poslovima zaposleno više od 1.000 ljudi, što je bilo u predizborne svrhe", kaže Cvijanovićeva.\nSrpska ispunjava obaveze na putu ka EU, potrebno primjenjivati mehanizam koordinacije